text:
Malagipyo Kadi?
Binasayo kadi a naimbag dagiti nabiit pay a ruar Ti Pagwanawanan? Bueno, kitaenyo no masungbatanyo dagiti sumaganad a saludsod:
Ania a kita ti basol ti tuktukoyen ni Jesus idi imbagana ti balakad iti Mateo 18:15-17?
Tuktukoyenna dagiti bambanag a mabalin a risuten dagiti indibidual a karaman. Ngem ti basol ket umdas a pakailaksidan no saan a marisut dayta. Kas pagarigan, mabalin a panagsuitik wenno panangpardaya.—w16.05, p. 7.
Ania ti mabalinmo nga aramiden tapno ad-adda a makagunggona ti panagbasam iti Biblia?
Dagitoy ti mabalinmo nga aramiden: Agbasaka nga addaan iti silulukat a panunot, ket siputam dagiti mabalinmo nga iyaplikar; isaludsodmo iti bagim, ‘Kasano a mausarko daytoy tapno matulongak ti sabsabali?’; ken usarem dagiti alikamen a mabalinmo a magun-odan tapno agsukimat maipapan iti binasam.—w16.05, p. 24-26.
Madi kadi no agladingit ti maysa a Kristiano a mamati iti panagungar?
Uray no mamati iti panagungar ti maysa a Kristiano, saanna latta a maliklikan ti agladingit. Nagladingit ni Abraham idi natay ni Sara. (Gen. 23:2) Ngem mailiwliwag met laeng ti ladingit.—wp16.3, p. 4.
Iti Ezequiel kapitulo 9, asino ti isimsimbolo ti lalaki nga addaan iti tintero ti sekretario ken ti innem a lallaki nga addaan iti igam a pangburak?
Iladawanda dagiti anghel a nakiraman a nangdadael iti Jerusalem ken makiramanto iti panangdadael inton Armagedon. Iti moderno a kaitungpalanna, ti lalaki nga addaan iti tintero ti sekretario irepresentarna ni Jesu-Kristo, daydiay mangmarka kadagiti maisalakan.—w16.06, p. 16-17.
Ania dagiti nalasatan ti Biblia?
Nalasatan ti Biblia ti (1) posible a pannakarunot dagiti material a nausar a pagsuratan, kas iti papiro ken lalat; (2) ibubusor dagiti agtuturay ken lider ti relihion a nanggandat a mangdadael iti dayta; ken (3) ti panangpadas ti dadduma a mangbalbaliw iti mensahena.—wp16.4, p. 4-7.
Ania dagiti pamay-an a mabalin a mapasimple ti maysa a Kristiano ti biagna?
Ammuem dagiti talaga a kasapulam, ken dika aggasto iti dimo kasapulan. Agbadyetka. Ilakom, ipadawatmo, wenno ibellengmo dagiti dimon mausar, ken bayadam dagiti utangmo. Kissayam ti panawenmo iti trabahom, ken planuem no kasano a mapalawam ti ministeriom.—w16.07, p. 10.
Ania ti dakdakamaten ti Biblia a napatpateg ngem balitok wenno pirak?
Ipakita ti Job 28:12, 15 a napatpateg ti nadiosan a sirib ngem iti balitok wenno pirak. Bayat a birbirokem ti sirib, ikagumaam ti agtalinaed a napakumbaba ken pabilgem ti pammatim.—w16.08, p. 18-19.
Maitutop kadi a maaddaan iti barbas ti maysa a kabsat a lalaki ita?
Iti dadduma a kultura, mabalin a maawat ti napintas ti pannakapukisna a barbas ken saan a makalapped dayta iti mensahe ti Pagarian. Nupay kasta, mabalin a kayat ti dadduma a kakabsat nga awan ti barbasda. (1 Cor. 8:9) Iti dadduma a kultura ken lugar, saan a mabalin a maaddaan iti barbas dagiti Kristiano a ministro.—w16.09, p. 21.
Apay nga agtalektayo iti rekord ti Biblia maipapan iti panaglaban da David ken Goliat?
Nataytayag laeng ni Goliat iti innem a pulgada (15 a sentimetro) ngem iti katatayagan a tao a nairekord iti moderno a panawen. Agpaypayso a nagbiag ni David. Patalgedan dayta iti nagkauna a kitikit a nakadakamatan ti sasao a balay ni David ken ti panangdakamat ni Jesus kenkuana. Dagiti impormasion mainaig iti nakapasamakan ti laban ket apagisu kadagiti naammuanen nga impormasion.—wp16.5, p. 13.
Ania ti nagdudumaan ti pannakaammo, pannakaawat, ken sirib?
Ti tao nga addaan iti pannakaammo ket agurnong kadagiti impormasion. Ti met addaan iti pannakaawat makitana no kasano nga agkokonektar dagiti impormasion. Ngem ti tao nga addaan iti sirib kabaelanna nga iyaplikar ti pannakaammo ken pannakaawat iti epektibo a pamay-an.—w16.10, p. 18.


c: text/html

text:
Miguel de Benavides
Ni Miguel de Benavides y Añoza (c. 1552 – Hulio 26, 1605) ket maysa idi a klero a Kastila ken sinologo, ti immuna nga Obispo ti Mitra ti Nueva Segovia, ti maiaktlo nga arsobispo ti Arkidiosesis ti Manila, ken ti nagpundar ti Unibersidad ti Santo Tomas idiay Manila.[1]
Biograpia[urnosen | urnosen ti taudan]
Ni Miguel de Benavides ket naipasngay idi 1552, iti natakneng a pamilia idiay Carrión de los Condes, Espania. Isu ket simrek iti Urnos ti Dominokano idiay San Pablo de la Moraleja, Valladolid, ken kalpasanna nangited ti serbisio idiay Colegio de San Gregorio.[1]
Isu ket timmipon iti immuna a grupo dagiti Dominikano a napan idiay Manila idi 1587, ken kalpasanna napanda idiay Tsina nga idiay ket nangnamnama a mangpadakkel ti lokal a simbaan ti Katoliko . Isu ket kanungpalan a napatalaw, ken nangipatakder ti ospital para kadagiti Insik idiay Binondo, Manila,sakbay a nagbalin a daulo ti urnos. Isu ket kimmuyog kenni Arsobispo Domingo de Salazar idi Espania tapno mangsalaknib kadagiti patubo a Pilipino kadagiti panagparmek dagiti Kastila.[1]
Obispo[urnosen | urnosen ti taudan]
Isu ti immuna a naidutok nga obispo ti Nueva Segovia ken nakonsekrado idiay Mehiko idi 1597. Isu ti nagsurat ti Doctrina Christiana iti Insik, ti immuna a libro a naimaldit idiay Pilipinas. Isu ket simmmangpet idiay Nueva Segovia idi 1599, ngem idi kalpasan ti tallo a tawen, isu ket naidutok a kas ti Arsobispo ti Manila idi Oktubre 7, 1602. Ti konsekrasionna idiay Manila ket binayadan idi babaen ni Ari Felipe III , gaputa ni Benavides ket napanglaw unay idi. Idi Septiember 9, 1603, isu ti nangidaulo dagiti Franciscano tapno mangmaton ti Hapon a naggigian idiay Pilipinas. Iti isu met laeng a tawen, isu ket napabasol a nakibinglay iti panagpatay kadagiti rinibo nga Insik idi las-ud ti rebelion idiay Manila.[1]
Isu ket pimmusay idi Hulio 26, 1605 idiay Manila.
Ti biliotekena ken bukodna a tagikua ket nagpateg iti ₱1,500 ket dagitoy ket naidonar idi para iti pannakabagon ti instituto ti nangatngato a panagadal, ti Unibersidad ti Santo Tomas.[1]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Biblioteka ti Miguel de Benavides - Unibersidad ti Santo Tomas
- Roman Arkidiosesis ti Manila - Opisial a website
- Katedral ti Metropolitano Manila - Opisial a website

robotstxt: allowed

filter: keep


text:
SUHETO ITI AKKUB | ANIA TI PUDPUDNO A BALLIGI?
Ania ti Pangrukodam iti Balligi?
Tapno masubokmo ti bagim, panunotem dagitoy a senario.
Para kenka, asino ti pudpudno a naballigi?
ALEX
Adda negosio ni Alex. Isu ket mapagpiaran, nagaget, ken nadayaw. Immasenso ti negosiona isu a nanam-ay ti biagna ken ti pamiliana.
CAL
Adda met negosio ni Cal a kas ken Alex, ngem dakdakkel nga amang ti mapastrekna a kuarta ngem ni Alex. Ngem iti panangikagumaan ni Cal a makikompetensia, ti la negosiona ti as-asikasuenna isu a naaddaan iti adu a sakit.
JANET
Ni Janet ket maysa nga estudiante iti haiskul. Naanep nga agadal ken pagay-ayatna ti agsursuro isu a nangato dagiti gradona.
ELLEN
Nangatngato dagiti grado ni Ellen ngem ni Janet ken adda iti honor-roll. Nupay kasta, agkuskusit no adda eksamenasion ken awan unay interesna iti panagadalna.
No ti sungbatmo ket da Cal ken Ellen—wenno aminda nga uppat—ti naballigi, amangan no dagiti laeng resulta ti pangrukrukodam iti balligi, aniaman a pamay-an ti nausar a pangragpat iti dayta.
Ngem no da Alex ken Janet laeng ti pinilim, posible a ti pangrukrukodam iti balligi ket ti ugali ken dagiti nasayaat a kababalin ti maysa a tao iti trabahona. Rumbeng laeng a kasta. Usigem dagitoy a pagarigan.
Ania ti nasaysayaat para iti manayon a pagimbagan ni Janet—makaala kadagiti kangatuan a grado wenno maadalna nga ipateg ti panagsursuro?
Ania ti nasaysayaat para kadagiti annak ni Alex—maaddaanda iti adu a kuarta tapno magatangda ti amin a kayatda wenno maaddaanda iti ama a mangipakpakita nga ipatpategna ti panawen a kaduana ida?
Laglagipem: Ti sinsinan balligi ket naibasar iti makitkita ngem ti pudpudno a balligi ket naibasar kadagiti umiso a prinsipio.


text:
Masna a didigra
Ti masna a didigra ket isu ti nangruna makabusor a pasamak a pagbanagan manipud dagiti masna a proseso iti Daga; dagiti kas pagarigan ket dagiti layus, dagiti panagpugso ti bulkan, dagiti gingined, dagiti tsunami, ken dagiti dadduma pay a heolohiko a proseso. Ti masna a didigra ket mabalin a gapuanan ti pannakapukaw iti biag wenno pannakadadael iti tagikua, ken kadawyan a mangibati kadagiti ekonomiko a pannakadadel kadagiti malabsanna, ti kakaro daytoy ket depende iti kapinget dagiti napektaran a populasion , wenno ti abilidadda nga umimbag.[1]
Ti maysa a makabusor a pasamak ket saan a pakaipangatuan ti agpang iti didgra no mapasamak iti lugar nga awan ti madanaw a populasion.[2][3][4] Iti maysa a madanar a lugar, nupay kasta, a kas ti San Francisco, ti maysa agingined ket mabalin nga adda iti makadidigra apagbanagan ken makabati ti napaut a pannakadadael, a makasapul iti tawtawen a panagsimpa.
Dagiti nagibasaran[urnosen | urnosen ti taudan]
- ^ G. Bankoff, G. Frerks, D. Hilhorst (eds.) (2003). Pannakadanar a Panagmapa: Dagiti Didigra, Panagrang-ay ken Tattao. ISBN 1-85383-964-7.
- ^ Luis Flores Ballesteros. "Ania kadi ti mangikeddeng ti didigra?" 54 Pesos Sep 2008:54 Pesos 11 Sep 2008. Ania kadi ti mangikeddeng ti didigra
- ^ D. Alexander (2002). Dagiti Pamunganayan ti Panagplano ti Emerhensia ken Panangimaton. Harpended: Terra publishing. ISBN 1-903544-10-6.
- ^ B. Wisner, P. Blaikie, T. Cannon, ken ni I. Davis (2004). Mariesgo - Dagiti Masna a Peggad, pannakadanar ti tattao ken dagiti didigra. Wiltshire: Routledge. ISBN 0-415-25216-4.


text:
Polomolok, Abagatan a Cotabato
Ti Polomolok ket maysa a primera klase nga ili iti probinsia ti Abagatan a Cotabato iti Filipinas.
Dagiti baranggay[urnosen | urnosen ti taudan]
Ti Polomolok ket nabingbingay a politikal iti 23 a barbaranggay.[2]
- Bentung
- Crossing Palkan
- Glamang
- Kinilis
- Klinan
- Koronadal Proper
- Lam-Caliaf
- Landan
- Lumakil
- Maligo
- Palkan
- Poblacion
- Polo
- Magsaysay
- Rubber
- Silway 7
- Silway 8
- Sulit
- Sumbakil
- Upper Klinan
- Lapu
- Cannery Site
- Pagalungan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Abagatan a Cotabato". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Abagatan a Cotabato". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
KAPITULO 13
Agsursuro iti Panangsango ni Jesus Kadagiti Sulisog
MATEO 4:1-11 MARCOS 1:12, 13 LUCAS 4:1-13
SINULISOG NI SATANAS NI JESUS
Kalpasan ti panangbautisar ni Juan ken Jesus, ti espiritu ti Dios inturongna ni Jesus idiay let-ang ti Judea. Adu ti masapul a panunotenna. Idi nagbautisar ni Jesus, “naglukat ti langit.” (Mateo 3:16) Isu a malagipnan dagiti bambanag a nasursuro ken inaramidna idiay langit. Wen, talaga nga adu ti masapul nga utobenna!
Nagtalinaed ni Jesus idiay let-ang iti 40 nga aldaw ken 40 a rabii. Saan a nangan iti dayta a tiempo. Kalpasanna, idi mabisin unayen ni Jesus, immasideg ni Satanas a Diablo tapno sulisogenna. Kinunana: “No sika ket anak ti Dios, ibagam kadagitoy a bato nga agbalinda a tinapay.” (Mateo 4:3) Ammo ni Jesus a saan nga umiso nga usarenna ti pannakabalinna nga agaramid iti milagro tapno penkenna ti tarigagayna isu a saan a timmulok iti sulisog.
Saan a nagsardeng ti Diablo. Pinadasna ti sabali a pamay-an. Imbagana ken Jesus a tumpuak manipud iti kangatuan a paset ti templo. Ngem saan a nasulisog ni Jesus a mangaramid iti kasta a panagpasindayag. Nagkotar manipud iti Kasuratan tapno ipakitana a di umiso a suboken ti Dios iti kasta a pamay-an.
Kalpasanna, iti maikatlo a pannulisog ti Diablo, impakitana ken Jesus “ti amin a pagarian ti lubong ken ti kinadayagda” ket kinunana: “Itedko amin kenka dagitoy no agruknoy ken agdayawka kaniak uray maminsan laeng.” Sititibker a nagkedked manen ni Jesus. Kinunana: “Pumanawka, Satanas!” (Mateo 4:8-10) Saan a nasulisog ni Jesus nga agaramid iti di umiso ta ammona a ni Jehova laeng ti rumbeng a pangipaayan iti sagrado a panagserbi. Wen, pinilina ti agtalinaed a matalek iti Dios.
Makasursurotayo kadagitoy a sulisog ken iti inaramid ni Jesus idi naipasango kadagita. Pudpudno dagiti sulisog a mangipakita a ti Diablo ket saan laeng a basta kinadakes kas kunaen ti dadduma. Ti Diablo ket pudno a persona a di makita. Ipakita pay daytoy a salaysay a dagiti gobierno ti lubong ket talaga a kukua ti Diablo ken konkontrolenna dagita. Kasano koma a maikuna a pudno a sulisog ti panangitukonna kadagita ken Kristo no saan met nga agpaypayso?
Maysa pay, imbaga ti Diablo a sisasagana a mangipaay uray pay ti amin a pagarian ti lubong no mangipakita kenkuana ni Jesus iti maysa a tignay ti panagdayaw. Mabalin a sulisogennatayo met ti Diablo iti umasping a pamay-an. Mabalin nga ikkannatayo kadagiti makaawis nga oportunidad tapno maaddaantayo iti kinabaknang, pannakabalin, wenno posision iti lubong. Maipakitatayo a masiribtayo no tuladentayo ti ulidan ni Jesus babaen ti panagtalinaedtayo a matalek iti Dios aniaman ti pakasulisogantayo! Ngem laglagipentayo a pinanawan ti Diablo ni Jesus “agingga iti sabali manen a maitutop a gundaway.” (Lucas 4:13) Mabalin met a mapasamak dayta kadatayo isu a masapul a kanayon koma a nasiputtayo.
Ammuem ti Ad-adu Pay
No Kasano a Labanan ti Sulisog
Makuna a pudno a lalaki ken babai ti maysa no labananna ti sulisog. Adda innem a makatulong tapno tumibker ti determinasionmo ken maliklikam ti dakes a bunga ti itutulok.


text:
Epekto ti Climate Change iti Industria ti Nateng, napagpapatangan
Ti pananglaban iti epekto ti panagbaliw ti klima para iti nasayaat nga industria ti nateng ti nagpapatangan iti Regional Vegetable Symposium a naangay iti siudad ti Vigan idi Nobiembre 25-26. Dinar-ayan daytoy dagiti mannalon manipud iti Pangasinan, La Union, Ilocos Sur ken Ilocos Norte.
Iti panagsarita ni Vice Gov. Deogracias Victor “DV” Savellano, kinunana a kasapulan a malapdan ti climate change isu a kasapulan ti panagsagana sakbay a maladaw ti amin.
“Agyaman ti gobierno probinsial ti Ilocos Sur iti Departamento ti Agrikultura iti Rehion Uno ta napanunotda daytoy a symposium tapno malawlawagan dagiti mannalon a saanda a mailaksid iti epekto ti panagbaliw ti panawen.” Kinuna ni Savellano.
Mayataday kan unay daytoy iti programa ti administrasion ni Gov. Luis “Chavit” Singson a pannakapasayaat ti agrikultura iti probinsia tapno adda umdas a suplay ti taraon para kadagiti umili.
“Napateg dagiti mannalon. No awanda saanko nga ammon no ania ti napasamaken iti amin. Espesial da a klase ti tao ta mabasada pay ti panawen. Baban laeng ti panangamiris iti aglawlaw ammodan no tiempon ti panagitukit iti bukel.” Innayon ti bise gobernador.
Karaman kadagiti napagpapatangan iti dua nga aldaw a taripnong dagiti mannalon ti Organic Agriculture ken Agri-P-NOY Program, Climate Change, Good Agricultural Practices on Vegtable Farming, New Development and Policies under the HVCC Program, Convergence Techno Demo, Problems and issues of the Industry, Priorities para iti 2011, ken naaddaan met dagiti seed companies a nangipakita ken nangilawlawag iti inalat dagiti lakoda a bukel a bin-i. (Mancielito S. Tacadena)


text:
1Rimmuar ni Jesus iti Templo. Nakaadayo bassiten idi immasideg kenkuana dagiti adalan ket intudoda kenkuana dagiti pasdek ti Templo. 2Kinunana kadakuada, “Wen, makitayo amin dagitoy ita. Ngem ibagak kadakayo nga awanto ti uray maysa a bato ditoy a mabati iti yanna. Marbadanto amin.” 3Agtugtugaw ni Jesus idiay Bantay Olivo idi umasideg kenkuana dagiti adalan. “Ibagam man kadakami no kaanonto a mapasamak dagitoy?” sinaludsodda. “Anianto ti mapasamak a mangipakita iti yaaymo ken iti panungpalan ti lubong?” 4Insungbat ni Jesus, “Agannadkayo, ket dikayo paallilaw. 5Adunto ti umay ket aramatendanto ti naganko a kunkunada, ‘Siak ti Cristo,’ ket adunto ti allilawenda. 6Mangngegyonto ti arimbangaw dagiti agdadangadang ken damdamag maipapan kadagiti dadduma pay a gubgubat. Ngem dikay agdanag. Masapul a mapasamak dagitoy ngem dina kayat a sawen a dimtengen ti panungpalan. 7Aggugubatto dagiti nasion; agririnnautto dagiti pagarian. Addanto bisin ken ginggined iti amin a lugar. 8Pangrugian laeng amin dagitoy ti panagsagaba a kas iti panangrugi ti panagsagaba ti agpasngay. 9“Matiliw ken mayawatkayto a madusa. Mapapataykayto. Guraendakayto dagiti amin a tattao gapu kaniak. 10Iti dayta a tiempo, adunto dagiti mangtallikud iti pammatida. Aglilinniput ken aggiginnuradanto. 11Tumaudto dagiti adu a sinan-profeta a mangyaw-awan kadagiti adu a tattao. 12Kastanto ti panagsaknap ti kinadakes, ket ti ayat dagiti adu a tattao lumamiisto. 13Ngem maisalakanto ti siasinoman a makaibtur agingga iti panungpalan. 14Maikaskasabanto iti entero a lubong daytoy Naimbag a Damag maipapan iti Pagarian kas pammaneknek iti sangkataoan. Kalpasanna, umayton ti panungpalan.” 15“Iti kasta, inton makitayo ‘Ti Nakabutbuteng a Mangdadael’ nga agtakder iti nasantoan a lugar a kas insao ni profeta Daniel (maawatan koma ti agbasa ti kaipapanan daytoy), 16masapul a kumamang dagiti adda idiay Judea kadagiti bambantay. 17Umulog a dagus ti adda iti tuktok ti balay ket saanen a sumrek iti balayna tapno mangala iti uray ania a mabalinna nga itugot. 18Ti adda iti taltalon saanen nga agawid a mangala iti kagayna. 19Kadagita nga aldaw, kakaasinto dagiti masikog ken dagiti inna a di pay napusot dagiti annakda. 20Dawatenyo iti Dios a saan koma nga iti tiempo ti nepnep wenno Aldaw a Panaginana ti panagpakniyo! 21Ta kadagita nga aldaw, nakarkaronto nga adayo ti rigat ngem iti aniaman a napasamak manipud pannakaparsua ti lubong agingga kadagitoy nga aldaw. Ket uray kaano awanton ti kastoy a mapasamak. 22Ngem kinissayan ti Dios ti bilang dagita nga al-aldaw, ta no saan, awan ti makalasat. Ngem gapu kadagiti pinilina a tattao, kissayanna ti bilang dagita nga al-aldaw. 23“Daytoy ti gapuna a no adda agkuna, ‘Kitaenyo, adda ditoy ti Cristo!’ wenno ‘Adda sadiay!’ diyo patpatien. 24Ta agparangto dagiti sinan-Cristo ken dagiti sinan-profeta, ket agipakitadanto kadagiti datdatlag ken nakaskasdaaw a banag tapno, no mabalin, yaw-awanda uray dagiti pinili ti Dios. 25Denggenyo, impakaammokon kadakayo dagitoy sakbay a mapasamakda. 26“Wenno, no kunada, ‘Kitaenyo, adda iti let-ang!’ dikay mapmapan sadiay. Ket no kunada, ‘Kitaenyo, adda nga aglemlemmeng ditoy!’ diyo patpatien. 27Ta umayto ti Anak ti Tao a kas iti kapardas ti kimat nga aggilap iti daya nga agpa-laud. 28“Sadinoman a yan ti bangkay, sadiayto ti paguurnongan dagiti agila.” 29“Apaman a malpas dagita a rigrigat, agsipngetto ti init, dinto agraniag ti bulan, agtinnagto dagiti bituen, ket mawarawaranto dagiti pannakabalin iti tangatang. 30Agparangto idiay langit ti pagilasinan iti yaay ti Anak ti Tao. Ket agdung-awto dagiti amin a tattao ditoy daga inton makitada ti Anak ti Tao iti rabaw dagiti ulep ti langit nga umay a napnoan pannakabalin ken naindaklan a dayag. 31Aguninto ti dakkel a trumpeta, ket ibaonto ti Anak ti Tao dagiti anghelesna kadagiti uppat a suli ti lubong sadanto urnongen dagiti tattao a pinili ti Dios, manipud iti maysa a pungto ti daga agingga iti sabali.” 32“Adalenyo ti sursuro a maadaw iti kayo nga igos: no aguggot ket agrusingen dagiti bulongna, ammoyo nga agbaliwen ti panawen. 33Kasta met nga inton makitayo amin dagitoy, ammoyo nga asidegen ti tiempo ket dandanin mangrugi. 34Laglagipenyo a mapasamakto amin dagitoy sakbay a matay amin a tattao iti daytoy a kaputotan. 35Mapukawto ti langit ken ti daga, ngem pulos a dinto mapukaw dagiti saok.” 36“Ngem no maipapan iti idadateng dayta nga aldaw ken oras, awan ti makaammo—uray dagiti angheles sadi langit wenno ti Anak. Ti laeng Ama ti makaammo. 37Kas iti napasamak idi tiempo ni Noe, kastanto met ti mapasamak inton umay ti Anak ti Tao. 38Kas kadagidi aldaw sakbay ti Layus, nangnangan, nagiinum ken nagaassawa dagiti tattao, agingga iti iseserrek ni Noe iti daong. 39Dida ammo ti mapaspasamak agingga idi umay ti Layus a nangyanud kadakuada amin. Kastanto met ti mapasamak inton umay ti Anak ti Tao. 40Iti dayta a tiempo, addanto dua a lallaki nga agtartrabaho iti talon: maalanto ti maysa ket mabatinto ti kaduana. 41Addanto dua a babbai nga aggilgiling: maalanto ti maysa ket mabatinto ti kaduana. 42Agsaganakayo ngarud ta saanyo nga ammo ti aldaw a yaay ti Apoyo. 43Laglagipenyo a no ammo koma ti ama ti familia no kaano ti yaay ti mannanakaw, siririing koma tapno saan a serken ti mannanakaw ti balayna. 44Daytoy ti gapuna a masapul a kanayon a sisasaganakayo, ta umayto ti Anak ti Tao iti tiempo a diyo ipagpagarup.” 45“Siasino ngarud ti mapagtalkan ken masirib nga adipen? Isu ti insaad ti apona a mangimaton kadagiti dadduma nga adipen tapno ikkanna ida iti kanen iti umisu a tiempo. 46Nagasat dayta nga adipen no masangpetan ti apona a kasta ti ar-aramidenna. 47Wen, ibagak kadakayo, isaadto ti apo daytoy nga adipen a mangaywan iti amin a sanikuana. 48Ngem no isu ket dakes nga adipen, kunananto iti bagina: ‘Mabayag pay ti isasangpet ti apok.’ 49Pangpang-orenna dagiti padana nga adipen sa makipangan ken makiinum kadagiti mammartek. 50Sumangpetto ti apona iti aldaw a dina ipagpagarup ken iti oras a dina ammo. 51Dusaento ti apona iti nadagsen ket mairamanto iti kinadaksanggasat dagiti aginsisingpet. Sadiay, agsangit ken agngaretngetto.”
Copyright
Learn More


text:
Sydney
Ti Sydney ( /sɪdni/)[3] ket isu ti estado a kapitolio ti Baro nga Abagatan a Gales ken ti kaaduan ti populasion a siudad idiay Australia. Daytoy ket mabirukan idiay abagatan a daya nga aplaya ti Baybaya Tasman ti Australia . Manipud idi Hunio 2010, ti kalatakan a metropolitano a lugar ket adda ti agarup a populasion ti 4.6 a riwriw a tattao.[1] Dagiti agtataeng ti Sydney ket tinawtawgan a kas dagiti Sydneysiders wenno taga-Sydney, a mangbukel ti kosmopolitano ken internasional a populasion.[4]
Daytoy a lugar ket isu ti immuna a Britaniko a kolonia idiay Australia, ti Sydney ket nabangon idi 1788 idiay Luek ti Sydney babaen ni Arthur Phillip, komodoro ti Umuna a plota a kas maysa a penal a kolonia.[5] Ti siudad ket naipatakder kadagiti turturod a napakalikmutan ti Puerto Jackson a sapasap a naamammoan a kas ti Sangladan ti Sydney, nga adda idiay ti ikonoko a Kamara ti Opera ti Sydney ken ti Rangtay ti Sangladan ket prominente a nailanglangaan. Ti kalikudan a lugar ti metropolitano a lugar ket napalikmutan babaen dagiti nailian a parke, ken dagiti aplaya a rehion ket mangipakpakita kadagiti adu a luek, karayan, waig ken dagiti aplaya a mairaman ti nadayeg a Aplaya Bondi ken Aplaya Manly. Iti kaunegan ti siudad ket adda dagiti naindayegan a parke, a mairaman ti Parke Hyde ken ti dagiti Naarian a Botaniko a Hardin.
Ti Sydney ket kankanayon a nangato a nairangranggo kadagiti pagiranggoan t siudad iti lubong. Daytoy ket nagisangaili kadagiti nangruna mga pasamak ti internasional nga ay-ayam, a mairaman ti Dagiti Ay-ayam ti Britaniko nga Imperio ti 1938 ken ti Kalgaw nga Olimpiada ti 2000. Ti kangrunaan nga eropuerto nga agserserbi ti Sydney ket ti Eropuerto ti Sydney[6] ken ti kangrunaan a puerto ti siudad ket ti Sangladan ti Sydney.
Pakasaritaan[urnosen | urnosen ti taudan]
Ti Radio karbon a panagipetsa ket mangisingasing a ti rehion ti Sydney ket nataenganen babaen dagiti patneng nga Australiano kadagiti 30,000 a tawtawen.[7]
Dagiti tawidan a patneng nga agtataeng ti Look Sydney ket dagiti Cadigal a tattao, a dagiti dagada ket gumay-at idi manipud ti abagatan ti Puerto Jackson aginggana idiay Petersham.[8] Bayat a dagiti karkulo ti populasion sakbay ti isasangpet ti Immuna a Plota idi 1788 ket agtultuloy a naisuppiatan, agarup a 4,000–8,000 nga Aborihen a ttao ket nagtaengda idiay rehion ti Sydney sakbay ti immuna a panakaiyasideg dagiti Britaniko a nagtataeng. Ti Britaniko ket tinawtawaganda dagiti patneng a tattao ti "Eora",[9] gapu no damagen ti naggapuanda, ti sungbat dagitoy a tao ket: "Eora", a kayatna asaoen ket "ditoy", wenno "manipud ti daytoy a lugar" iti pagsasaoda.[8] Adda idi dagiti taalo a grupo ti pagsasao idiay rehion ti Sydney, a dagitoy ket nabingbingay kadagiti dialekto nga insasao dagiti basbassit a sankaputotan. Dagiti kangrunaan a pagsasao idi ket ti Darug (ti Cadigal, dagiti kasisigud a nagtaeng iti Siudad ti Sydney, ket nagsasaoda ti aplaya adialekto ti Darug), Dharawal ken Guringai. Ti tunggal sankaputotan ket addaanda ti teritorio, ti lokasion ti tunggal maysa ateritorio ket maikeddeng kadagiti magun-od a rekurso. Urayno ti urbanisasion ket kaaduan a nakadadael kadagiti ebidensia kadagitoy a pagtaengan a kas dagiti kontsa ti pagibellengan ti rugitan, dagiti bilang dagiti kinitikit ti bato ti Sydney, dagiti gedged ken bato nga arte ket agtultuloy a makitkita idiay Hawkesbury a gubang ti labneng ti Sydney.[10]
Idi 1770, ti Britaniko a kapitan ti baybay a ni Teniente James Cook ket simmanglad idiay Luek Botaniko idiay Kurnell Peninsula. Ditoy ti immuna a nakaiyasidegan ni Cook ti maysa nga Aborihen a komunidad a naamammoan a kas ti Gweagal.[11] Babaen ti panagiblin ti Britaniko a gobierno, ti pagtaengan dagiti napabasul ket binangon idi babaen ni Arthur Phillip, wa simmangpet idiay Luek Botaniko kadagiti plota ti 11 a barko idi 18 Enero 1788. Daytoy a sitio ket naikeddeng idi a saan a nasayaat a pagtaengan, gapu ti nakamlat a daga ken ti kaawan pagalaan ti mainum a danum. Ni Phillip simmaruno a binagonna ti kolonia manipud ti maysa nga adadayo a look iti aplaya, aidiay Look Sydney idiay Puerto Jackson idi 26 Enero 1788. Ti opisial a panangirangarang ti pannakabangon ken panagnagan ti Sydney ket napasamak idi gangani a dua alawas idi 7 Pebrero 1788. Ti kasisigud a nagan ket naikeddeng a kas ti Albion, ngem ni Phillip ket ninagananna ti pagtaengan manipud ti Britaniko a Sekretario ti Kamara, a ni Thomas Townshend, Apo Sydney, iti panakabigbigan ti papel ti Sydney ti panagited ti dokumento a bilin a mangipalubos kenni Phillip a mangbangon ti kolonia.[12]
Dagiti nagibasaran[urnosen | urnosen ti taudan]
- ^ a b "3218.0 - Rehional a Panagdakkel ti Populasion, Australia, 2010-11". Australiano nga Opisina dagiti Estadistika. 30 Marso 2012. Naala idi 13 Abril 2012.
- ^ Australiano nga Opisina dagiti Estadistika (17 Marso 2008). "Explore Your City Through the 2006 Census Social Atlas Series". Naala idi 19 Mayo 2008.
- ^ Diksionario ti Macquarie ABC. The Macquarie Library Pty Ltd. 2003. p. 1000. ISBN 1-876429-37-2.
- ^ "Panagdaremdem para iti Dibersidad: ti Adu ti Kulturana a Siudad". 1995 Dagiti Nagbanagan ti Konperensia ti Sangalubongan a Dibersidad ti Kultura, Sydney. Deparatmento ti Imigrasion ken Panakaumili ti Gobierno ti Australia.
- ^ >Arthur Phillip. "Ti Panagbaniaga ni Gobernador Phillip idiay Luek ti Botany".
- ^ "Dagiti Naala a Rehistro ti Heograpiko a Nagnagan: Sydney (Kingsford Smith) Eropuerto". Rehistro ti Heograpiko a Nagnagan (GNR) ti NSW. Taripnong ti Heograpiko a Nagnagan ti Baro nga Abagatan a Gales]]. Naala idi 28 Septiembre 2010.
- ^ Macey, Richard (15 Septiembre 2007). "Naisurat manen dagiti pakasaritaan ti nagtataeng: maipasubli ti 30,000 a tawtawen". The Sydney Morning Herald. Naala idi 15 Septiembre 2007.
- ^ a b Siudad ti Sydney. Siudad ti Sydney Patneng a Pakasaritaan ti Look Sydney
- ^ Kohen, J. L. 2000. Immuna ken Naudi a tattao: Aborihen Sydney. In J. Connell (Ed.). Sydney ti irurumsua ti gobal a siudad. pp 76–95. Unibersidad ti Oxford a Pagmalditan ISBN 0-19-550748-7, pp 76–78, 81–82, 83
- ^ Elder, Bruce (7 Septiembre 2007). "Pakasaritaan a disso ti bato". Ti Tawen. Melbourne. Naala idi 18 Oktubre 2007.
- ^ "Maysada idi a Mannakigubat". Sydney Morning Herald. 11 Nobiembre 2002. Naala idi 21 Disiembre 2008.
- ^ "Dagiti 10 a Tattao a Nangsukog tiSydney". Sydney Morning Herald. 27 Nobiembre 2008. Naala idi 21 Disiembre 2008.
Dagiti silpo ti ruar[urnosen | urnosen ti taudan]
Midia a mainaig iti Sydney iti Wikimedia Commons
Midia a mainaig iti Akitektura ti Sydney iti Wikimedia Commons
- Sydney
- Dagiti kapitolio a siudad ti Australia
- Dagiti siudad idiay Baro nga Abagatan a Gales
- Dagtii aplaya a siudad idiay Australia
- Dagiti nangsangaili a siudad kadagiti Ay-ayam ti Mankomunidad
- Dagiti nangsangaili a siudad kadagiti Ay-ayam ti Kalgaw nga Olimpiada
- Dagiti metropolitano a lugar ti Australia
- Dagiti matagtagitao a lugar a nabangon idi 1788
- Dagiti puerto a siudad idiay Australia
- 1788 a panagbangbangon idiay Australia


text:
Mendez, Cavite
Ti Mendez (napno a nagan: Mendez-Nuñez) ket maysa a maika-4 a klase nga ili iti probinsia ti Cavite iti Filipinas.
Dagiti baranggay[urnosen | urnosen ti taudan]
Ti Mendez ket nabingbingay a politikal iti 25 barbaranggay.[2]
- Anuling Lejos I (Anuling)
- Asis I
- Galicia I
- Palocpoc I
- Panungyan I
- Poblacion I (Baranggay I)
- Poblacion II (Baranggay II)
- Poblacion III (Baranggay III)
- Poblacion IV (Baranggay IV)
- Poblacion V (Baranggay V)
- Poblacion VI (Baranggay VI)
- Poblacion VII (Baranggay VII)
- Anuling Cerca I
- Anuling Cerca II
- Anuling Lejos II
- Asis I
- Asis II
- Asis III
- Banayad
- Bukal
- Galicia II
- Galicia III
- Miguel Mojica
- Palocpoc II
- Panungyan II
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cavite". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 13 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cavite". Datos ti Populasion ti Ili. Dibision ti Panagsukisok ti LWUA. Naala idi 13 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
TOPIKO ITI AKKUB
Depression Kadagiti Tin-edyer—Ania ti Makagapu ken Makatulong?
“NO SUMRO ti depression-ko,” kuna ni Anna, * “awan gaganaygayak a mangaramid iti aniaman, uray dagiti pagay-ayatko nga aramiden. Maturog laeng ti kayatko. Masansan a mariknak nga awan mangay-ayat kaniak, awan serserbik, ken padagsenak laeng.”
“Mapampanunotko idi ti agpakamatay,” kuna ni Julia. “Diak met kayat a talaga ti matay. Kayatko laeng nga agpatinggan daytoy a marikriknak. Manangisakitak a tao, ngem no depresak, kasla awanen ti bibiangko iti lubong.”
Nasurok-kumurang 13 ti tawen da Anna ken Julia idi nangrugi ti depression-da. Mabalin a manmano a makarikna iti liday ti dadduma nga agtutubo, ngem masansan a madepres da Anna ken Julia, ket no madepresda, agpaut dayta iti adu a lawas wenno bulan. Kuna ni Anna: “Kaslaka naipupok iti nauneg ken nasipnget nga abut ket saankan a makaruar. Kasla mabagtitka ken saanmon nga am-ammo ti bagim.”
Adu ti kas kada Anna ken Julia. Makapadanag ta agparang nga umad-adu ti madaydayagnos nga adda depression-na nga agtutubo. Sigun iti World Health Organization (WHO), ti depression “ti kangrunaan a makagapu iti sakit ken kondision a manglimitar iti maaramidan dagiti lallaki ken babbai nga agtawen iti 10-19.”
Mabalin a sakbay la unay wenno bayat ti kinatin-edyer nga agparang dagiti sintoma ti depression a pakairamanan ti panagbalbaliw iti pannaturog, pannangan, ken timbang. Mabalin met a marikna ti maysa ti pannakaupay, kinaawan namnama, kinaawan serserbi, ken kinaliday. Karaman pay kadagiti seniales ti saan a pannakilangen, narigat a panagpokus wenno kinamanaglilipat, panangpanunot wenno panangpadas nga agpakamatay, ken dagiti sintoma a di mailawlawag ti medisina. No ipagarup dagiti eksperto iti salun-at ti isip nga adda depression ti maysa a tao, gagangay a kitaenda dagiti grupo ti sintoma nga agpaut iti adu a lawas a mangapektar iti normal a rutinana.
DAGITI POSIBLE A MAKAGAPU ITI DEPRESSION KADAGITI TIN-EDYER
Sigun iti WHO, ti kombinasion ti adu a banag ti makagapu iti depression, a pakairamanan ti panangtrato ti dadduma, stress, wenno dadduma pay a pisikal a makagapu. Mabalin a ramanen dagita dagiti sumaganad.
Pisikal a makagapu. Kas iti kaso ni Julia, ti depression ket masansan nga adda iti puli. Ipakita dayta nga adda papel ti genes, wenno dagiti natawidtayo kadagiti nagannaktayo, a mabalin a mangapektar iti panagandar ti utek. Dadduma pay a posible a makagapu ket ti sakit ti puso ken panagbaliwbaliw ti kaadu ti hormone, kasta met ti panagbartek ken panagdroga, a mabalin a mangpakaro iti depression, no saan man a dayta ti makagapu. *
Stress. Adda met pagsayaatan ti bassit nga stress, ngem ti napaut wenno sobra nga stress ket mabalin a delikado iti bagi ken isip, ken no dadduma, malmes iti depression dagiti nalaka a madepdepres a tin-edyer gapu iti adu a panagbalbaliw iti bagida. Nupay kasta, saan latta a nalawag ti eksakto a pakaigapuan ti depression ken mabalin a ramanen dayta ti kombinasion dagiti makagapu a nadakamat itay.
Mabalin nga agresulta iti depression dagitoy a pakaigapuan ti stress: panagdiborsio wenno panagsina dagiti nagannak, ipapatay ti ay-ayaten, pisikal wenno seksual a pannakaabuso, nakaro nga aksidente, sakit, wenno problema iti panagsursuro—aglalo no marikna ti anak a maipuerpuera gapu iti dayta. Mabalin a karaman pay ti nakangatngato nga ekspektasion dagiti nagannak, nalabit iti magapuanan ti annakda iti eskuelaan. Dadduma pay a posible a makagapu ket ti pannaka-bully-da, panagdanag iti masakbayanda, adayo ti rikna kadakuada ti madepdepres a nagannakda, ken agbaliwbaliw nga ugali ken panangtrato dagiti nagannak. No agresulta dagita iti depression, ania ti makatulong kadagiti tin-edyer?
AYWANAM TI BAGIM KEN PANUNOTMO
Gagangay a makontrol ti kalkalainganna agingga iti nakaro a depression babaen iti agas ken panangbalakad ti maysa nga eksperto iti salun-at ti isip. * Kinuna ni Jesu-Kristo: “Dagidiay napipigsa saanda a kasapulan ti mangngagas, no di ket dagidiay masakit.” (Marcos 2:17) Mabalin met nga apektaran ti sakit ti aniaman a paset ti bagitayo, uray ti utektayo! Mairekomenda met ti panangbaliw iti estilo ti panagbiag ta dakkel ti koneksion ti panunottayo iti bagitayo.
No adda depression-mo, mangaramidka kadagiti epektibo a pamay-an a mangaywan iti bagim ken panunotmo. Kas pagarigan, manganka iti nasustansia a taraon, kompletuem ti turogmo, ken regular nga agehersisioka. No agehersisioka, mangiruar ti bagim kadagiti kemikal a mangpasayaat iti riknam, mangpaganaygay kenka, ken mangpasayaat iti turogmo. No mabalin, ammuem koma dagiti posible a pakaigapuan ken seniales a mangrugrugikan a madepres ket agplanoka iti nasayaat nga aramidem. Ibagam ti marikriknam iti maysa a pagtaltalkam. Makatulong dagiti manangsuporta a nasinged a kapamilia ken gagayyemmo tapno ad-adda a makontrolmo ti depression-mo, ken mabalin a maksayan dagiti sintoma. Isuratmo dagiti pampanunot ken rikriknam iti maysa a notebook. Dayta ti nakatulong ken Julia a nadakamat itay. Kangrunaan iti amin, siguraduem a maasikasom dagiti naespirituan a kasapulam. Dakkel ti maitulong dayta tapno agbalinka a positibo iti biag. Kinuna ni Jesu-Kristo: “Naragsak dagidiay sipapanunot iti naespirituan a kasapulanda.”—Mateo 5:3.
Paneknekan da Anna ken Julia a pudno ti sasao ni Jesus. Kuna ni Anna: “Makatulong dagiti naespirituan nga aktibidad tapno maipokusko ti atensionko iti sabali a tattao, saan laeng nga iti problemak. Saan a kanayon a nalaka, ngem adayo a naragragsakak no kasta ti aramidek.” Maliwliwa ni Julia no agkararag ken agbasa iti Biblia. Kunana: “Kumalma ti riknak no ibukbokko iti Dios ti linaon ti pusok babaen ti kararag.” Sa intuloyna: “Kasta met, tinulongannak ti Biblia a mangbigbig a napategak iti Dios ken talaga a sipapanunot iti pagimbagak. Makatulong met ti panagbasa iti Biblia tapno positibo ti panangkitak iti masanguanan.”
Kas Namarsua kadatayo, naan-anay a maawatan ni Jehova a Dios ti epekto ti pannakapadakkel, kapadasan iti biag, ken genes-tayo iti kababalin ken emosiontayo. Isu a kabaelanna nga ipaay ti kasapulan a tulong ken liwliwa. Mabalin a babaen kadagiti manangngaasi ken mannakaawat a tattao. Maysa pay, dumtengto ti tiempo nga agasan ti Dios ti amin a sakittayo, pisikal man wenno mental. “Awanto ti agtataeng nga agkuna: ‘Masakitak,’” kuna ti Isaias 33:24.
Wen, ikarkari ti Biblia a ti Dios “punasennanto ti amin a lua kadagiti mata[tayo], ket awanton ni patay, awanto metten ti panagleddaang wenno panagsangit wenno ut-ot.” (Apocalipsis 21:4) Talaga a makaliwliwa ken makapabang-ar dayta! No kayatmo a maammuan ti ad-adu pay maipapan iti panggep ti Dios para kadagiti tattao ken iti daga, pangngaasim ta luktam ti website a jw.org/ilo. Mabasam sadiay ti nagsayaat nga online a Biblia ken dagiti artikulo maipapan iti adu ken nadumaduma a topiko, a pakairamanan ti depression.
^ par. 3 Nabaliwan dagiti nagan.
^ par. 10 Ginasut a sakit, naireseta nga agas, ken illegal a mailaklako nga agas ti mabalin a mangapektar iti emosion ti tao isu a napateg ti umiso a medikal a pannakaeksamen ken pannakadayagnos.
^ par. 14 Saan a mangirekrekomenda ti Agriingkayo! iti aniaman a partikular a panangagas.
Ammuem ti Ad-adu Pay
Matulongannak Kadi ti Biblia No Malmaldaanganak?
Adda tallo a banag a sipaparabur nga ipaay ti Dios no agsagsagabatayo iti depresion.


text:
Iparit Kadi ti Biblia ti Seksual a Panagragsak?
Sungbat ti Biblia
Saan nga iparit ti Biblia ti seksual a panagragsak ta regalo dayta ti Dios kadagiti agassawa. Pinarsuana ida a “lalaki ken babai” ken imbilangna ida a “nasayaat unay.” (Genesis 1:
Deskribiren ti Biblia ti ragsak dagiti assawa a lallaki babaen kadagitoy a sasao: “Agrag-oka iti asawa ti kinaagtutubom . . . Dagiti bukodna a barukong bartekendaka koma iti amin a tiempo. Babaen iti ayatna patinayon koma nga agragsakka iti napalaus.” (Proverbio 5:
Para laeng kadagiti agassawa
Ipalubos ti Dios ti panagdenna para laeng kadagiti agassawa, kas ipakita ti Hebreo 13:4: “Ti panagasawa nadayaw koma iti tengnga dagiti isuamin, ket ti pagiddaan ti agassawa awan koma ti tulawna, ta ti Dios ukomennanto dagiti mannakiabig ken dagiti mannakikamalala.” Dagiti agassawa rumbeng nga agmatalekda ken tungpalenda ti inkarida iti maysa ken maysa. Ti pagragsakanda ket saan a ti panangpennek iti bukodda a tarigagay, no di ket ti panangyaplikar iti prinsipio ti Biblia: “Ad-adu ti kinaragsak iti panangted ngem iti panangawat.”—Aramid 20:35.
Ammuem ti Ad-adu Pay
No Kasano nga Agbalin a Naragsak ti Biag ti Pamiliayo
Ti ayat nga impakita ni Jesus ket nasayaat a tuladen dagiti assawa a lallaki, assawa a babbai, nagannak, ken annak. Ania ti masursurotayo kenkuana?


text:
TI PAGWANAWANAN (PAGADALAN NGA EDISION) SEPTIEMBRE 2012
Daytoy a ruar ilawlawagna dagiti padto ti Biblia a mangap-apektar ita kadatayo ken no kasano a matuladtayo dagiti kualidad ni Jehova ken ni Jesus.
No Kasano nga Agpatingga Daytoy a Lubong
Ibaga ti Biblia ti sangapulo a napapateg a paspasamak a dandanin dumteng. Ania dagitoy? Kasano a maapektaranka kadagita?
Talna iti Sangaribu a Tawen—Ken Kalpasanna!
Usigentayo no kasano nga iyeg ti turay ti Pagarian ni Jesus dagiti bendision iti sangatauan.
Dagiti Teokratiko nga Eskuelaan—Pammaneknek ti Ayat ni Jehova
Kasano a magunggonaan ti tunggal maysa kadatayo iti nadiosan nga edukasion?
Tuladen ti Kinaanus ni Jehova ken ni Jesus
Kasano nga ipakpakita ni Jehova ken ni Jesus a naanusda? Ania ti aramidentayo tapno matuladtayo ti kinaanusda?
“Saanyo nga Ammo ti Aldaw Wenno Uray ti Oras”
Ania ti kaipapanan dagitoy a sasao ni Jesus? Ania koma ti epekto dagita kadatayo?
Um-ummongen ni Jehova ti Naragsak nga Ilina
Ania ti pagpadaan dagiti piesta iti Biblia ken dagiti kombension dagiti Saksi ni Jehova? Apay a napateg a tabunuantayo dagita?


text:
Atomo
Ti atomo ket isu ti kangrunaan a paset iti banag a mangbuke ti napuskol a tengnga nga katengngaan a napalikmutan babaen ti maysa nga ulep dagiti negatibo a kargo nga elektron. Ti atomiko a katengngaan naglaon ti aglalaok a positibo a kargo dagiti proton ken nakuriente nga agmangngamangnga a dagiti neutron (malaksid ti kaso iti hidróheno-1, a daytoy laeng ti natana a which is the only stable nukleido nga awanan dagiti neutron). Dagiti elektro ti maysa nga atomo ket naipiansada iti katengngaan babaen ti elektromagnetiko a bileg. Kasta met ti, maysa a grupo dagiti atomo ket mabalinda nga agbati a naipiansa iti tunggal maysa kaniada, a mangbukel ti maysa a molekula. Ti maysa nga atomo a naglaon ti agpadpada a bilang dagiti proton ken elektron ket agmangngamangnga a nakuriente, wenno saan ket addan ti positibo a kargo no addaan ti basbassit a bilang ti elektron (agkurang ti elektron) wenno negatibo a kargo no addaan dagiti adadu nga elektron (sumurok nga elektron). Ti maysa a positibo wenno negatibo a nakargo nga atomo ket naamammoan a kas ti maysa nga ion. Ti maysa nga atomo ket naidasig babaen ti bilang dagiti proton ken neutron iti katengngaanna: ti bilang dagiti proton ket ikeddengna ti kimiko nga elemento, ken ti bilang dagiti neutron ket ikeddengna ti isotopo iti elemento.


text:
Mamatikayo iti Milagro?
Inaldaw-aldaw nga adda ti milagro. Kinapudnona ket ti pudno a makunkuna a milagro ket wagas a panangidanon ti Namarsua ti grasiana kadatayo. Wagas ti panangidanon ti Ayatna. Sadinoman ti ayantayo. Peggad man wenno talna.
Adtoy man ti maysa a pakasaritaan ti maysa a milagro a dimteng iti maysa a biag. Makuna a nakaka-touch wenno kumulding iti rikna.
Maysa a makuna nga addaan iti mabalbalin iti biag dagiti ag-Buencamina. Negosiante dagiti agassawa. Addaanda iti tallo a lugan. Kumpleto ti alikamen ti balayda nga adda iti ekslusibo a subdibision a naiyapiring iti asideg ti bakud. Ti bakud ti namagsina ti daytoy nga ekslusibo a subdibision dagiti babaknang ken ti kaeskuateran a kabarongbarongan. Makuna nga adda aminen a nam-ay ken biag dagiti ag-Buencamina. Adaanda iti tallo nga annak: dua a lalaki nga agtawen iti 10 ken 8. Buridek ti babai nga agtawen iti 6. Kabbalayda ti balasang a kabsat ti ina. Adda met ti maysa a katulongda nga agtutubo. Ngem iti kinarang-ay ti biag ti pamilia, maysa laeng ti awan kadakuada. Dagiti agasawa ket saanda a mamati iti Dios. Maysada nga atheist. No saan a mamati dagiti agassawa iti kinaada ti Dios, natural a dayta ti insuroda kadagiti tallo nga annakda, saan?
Iti maysa a sardam, nalukag ti buridek, ti ubing a babai nga agtawen ti innem. Rimuar iti salas tapno kitaenna ti mapaspasamak. Ngem sakbay a makapag-ikkis ti ubing, adda ti nangapput ti ngiwatna, naawid iti suli. Naggulagol ti ubing, kayatna ti rumuk-at ngem saanna a kabaelan.
Bayat ti pannakaapput ti ngiwat ti ubing a babai, mabuybuyana, a parparigaten dagiti lima a lallaki dagiti dadakkelna, ti anti, dagiti kakabsatna ken ti katulongda. Nakaro la unay ti pannakadusa dagiti kabbalayna. Impilit ti ubing ti rumuk-at, ngem kuna ti lalaki a nangapput iti ngiwatna: saanka nga agtagtagari. Saanka a maan-ano agingga iggemka.
Pinatay dagiti lallaki dagiti dadakkelna, dagiti kakabsatna, ti anti ken ti katulongda. Nairupaan amin ti ubing a babai ti kinaasino dagiti lallaki. Nairupaan pay ti ubing a babai ti kinaasino ti lalaki a nangiggem met kenkuana. Saanna a nalipatan ti rupa dagitoy.
Iti imbestigasion ti polisia, naitudo ti ubing a lalaki dagiti lallaki a mannibrong babaen kadagiti retrato iti PNP file. Natiliw dagiti mammapatay a napeklan a kriminal. Maysa laengen ti saan pay a natiliw, ti lalaki a nangiggem iti ubing a babai. Isu ti pakakumikoman dagiti otoridad.
Naipasidong iti DSWD ti ubing a babai tapno aguray iti asideg a kabagianna a mangala kenkuana.
Iti maysa a guidance counseling iti DSWD, kuna ti maysa a counselor: “Asino ti makaam-ammo Isuna?” Intag-ayna ti maysa a dakkel a ladawan.
Dagus a timmakder ti ubing a babai ket kunana: isu dayta ti lalaki a nangtengngel kaniak idi sinerrekdakami dagiti mannanakaw!
Nagmalanga ti amin. Dandani naibbatan ti guidance counselor ti ladawan ti Sacred Heart of Jesus.#


text:
Jean-Paul Sartre
Ni Jean-Paul Charles Aymard Sartre (Hunio 21, 1905 – Abril 15, 1980) ket maysa a Pranses nga eksistentialista a pilosopo, dramaturgo, nobelista ken agdildillaw iti literatura.
Napili a kas mapadayawan iti Premio Nobel iti Literatura idi 1964, ngem saanna nga inawat ti premio ta imbatadna a naynay a pagkedkedkedanna dagiti opisial a pammadayaw ken gapu ta dina kayat ti mairaman kadagiti institution.
Kabibiag[urnosen | urnosen ti taudan]
Dagiti obrana[urnosen | urnosen ti taudan]
- L'imagination (Panagipagpagarup: Kapanunutan a Panagdillaw), 1936
- La transcendance de l'égo (Ti Panagsagudayan iti Agum) 1937
- La nausée (Alidukdok), 1938
- Le mur (Ti Taleb), 1939
- Esquisse d'une théorie des émotions (Panagiladawan ti Teoria dagiti Rikna), 1939
- L'imaginaire (Ti Panagipagpagarup), 1940
- Les mouches (Dagiti Ngilaw), 1943 - maysa a moderno a bersion ti Oresteia
- L'être et le néant (Pada a tao ken Panakaawan), 1943
- Réflexions sur la question juive (Antisenito ken Hudio; literario a, Dagiti Panagpanpanununot iti Hudio a Salusod), 1943
- Huis-clos (Awan ti Rummuaran]]), 1944
- Les Chemins de la liberté (Dalanan ti Panakawaya) trilohia, a naglaon kadagiti:
- Morts sans sépulture (Dagiti Nangabak, literatio, Panakapatay nga awan ti panakaitabon), 1946
- L'Existentialisme est un humanisme (Eksistentialismo ken Humanismo), 1946
- La putain respectueuse (Ti Siraraem a Pampam) 1946
- Qu'est ce que la littérature? (Ania iti literatura?), 1947
- Baudelaire, 1947
- Dagiti Kasasaad, 1947–1965
- Les mains sales (Dagiti Narugit nga Ima), 1948
- "Orphée Noir" (Nangisit nga Orpeo), pangyuna ti Anthologie de la nouvelle poésie nègre et malgache. inurnos babaen ni Léopold Sédar Senghor, 1948
- Le diable et le bon dieu (Ti Sairo ken ti Naimbag nga Apo), 1951
- Les jeux sont faits (Ti Ay-ayam ket Sumaruno), 1952
- Santo Sena, Aktor ken Martir, 1952
- Eksistentialismo ken dagiti Rikna ti Nagtagitaoan, 1957
- Les séquestrés d'Altona (Dagiti Naipato iti Altona), 1959
- Critique de la raison dialectique (Panagdildillaw iti Dialektiko a Rason), 1960
- Panagbirbiruk para iti Pamay-an (Inggles a patarus para iti umuna a sarita ti Panagdildillaw, Tomo I) 1962
- Les mots (Dagiti Balikas), 1964
- "Pakauna" iti libro ni Frantz Fanon a Dagiti Nakakaasi iti Daga
- L'idiot de la famille (Ti Maag iti Pamilia), 1971–1972 - ken ni Gustave Flaubert
- Cahiers pour une morale(Libro para kadagiti Etiko), 1983, 1947-48 paammo kadagiti etiko
- Les carnets de la drôle de guerre: Nobiembre 1939 - Marte 1940 (|Dagiti Diario ti Gubat: Dagiti kuaderno manipud kadagiti palso a gubat 1939-1940), 1984, dagiti kuaderno manipud kadagit panawena kapadasan ni Sartre iti Palso a Gubat iti 1939-1940
Dagiti nagibasaran[urnosen | urnosen ti taudan]
- ^ "Sartre's Debt to Rousseau" (PDF). Naala idi 2 Marso 2010.


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Mexico
Ave Jardin No. 10
Fraccionamiento El Tejocote
56239 TEXCOCO, MEX
MEXICO
+52 555-133-3000
+52 555-858-0100
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 2.5 oras
Trabaho iti Opisina
Mangimatmaton iti panagipatarus kadagiti literatura a naibatay iti Biblia iti 70 a lengguahe iti intero a rehion manipud Mexico agingga iti Panama. Agim-imprenta kadagiti publikasion iti nasurok nga 60 a lengguahe ken agipatpatulod kadagiti literatura iti nasurok a 80 a lengguahe iti nasurok a 10 a pagilian.


text:
Ania ti Makunam Maipapan iti Biblia?
Dayta kadi ket . . .
libro a naglaon iti sirib ti tao?
libro dagiti parparbo nga estoria?
Sao ti Dios?
TI KUNA TI BIBLIA
“Amin a Kasuratan impaltiing ti Dios.”—2 Timoteo 3:16, Baro a Lubong a Patarus.
TI MAIPAAYNA KENKA NO PATIEM DAYTA
Makapnek a sungbat kadagiti napateg a saludsod iti biag.—Proverbio 2:1-5.
Mapagpannurayan a giya iti inaldaw a panagbiag.—Salmo 119:105.
Pudno a namnama iti masanguanan.—Roma 15:4.
MAPAGTALKANTAYO KADI TI KUNA TI BIBLIA?
Wen, gapu iti tallo a rason:
Nakaskasdaaw a panagtutunos. Nasurok a 1,600 a tawen a naisurat ti Biblia. Agarup 40 a nagduduma a tattao ti nangisurat iti dayta. Saan nga agaammo ti kaaduan kadakuada. Ngem agtutunos amin a naisurat iti Biblia ken maymaysa ti kangrunaan a temana!
Napudno dagiti mannurat. Masansan a saan a dakamaten dagiti historiador ti pannakaabak dagiti kailianda. Ngem sipaprangka a dinakamat dagiti mannurat iti Biblia dagiti basolda ken basol dagiti kailianda.—2 Cronicas 36:15, 16; Salmo 51:1-4.
Matungtungpal a padto. Agarup 200 a tawen a nasaksakbay nga impadto ti Biblia ti pannakadadael ti nagkauna a siudad ti Babilonia. (Isaias 13:17-22) Saanna laeng a dinakamat no kasano a maparmek ti Babilonia no di ket innagananna pay ti mangparmek!—Isaias 45:1-3.
Adu pay a padto iti Biblia ti natungpal met agingga iti kabassitan a detalye. Ngem saan kadi a dayta ti namnamaentayo iti Sao ti Dios?—2 Pedro 1:21.
PANUNOTEM
Kasano a mapasayaat ti Sao ti Dios ti biagmo?
Sungbatan dayta ti Biblia iti ISAIAS 48:17, 18 ken 2 TIMOTEO 3:16, 17.
Ammuem ti Ad-adu Pay
Talaga Kadi a ti Dios ti Naggapuan ti Naimbag a Damag?
Kasanotayo a masigurado a pudno ti mensahe ti Biblia?


text:
Plantilia:Masapul a dakamaten
Panag-usar[urnosen ti taudan]
{{Masapul a dakamaten|petsa=Enero 2017}}
Kaspagarigan[urnosen ti taudan]
Daytoy ket ipakita a kas pagarigan laeng.
{{Masapul a dakamaten|rason=masapul ti napudno a taudan ti insasao}}
Ti testo ti wiki ket maiparang a kas iti sumaganad:
- Daytoy ket ipakita a kas pagarigan laeng.[masapul a dakamaten]
Datos ti plantilia[urnosen ti taudan]
TemplateData para iti Masapul a dakamaten
Daytoy a plantilia ket inus-usar a mangipakita kadagiti tunton dagiti artikulo, a naipangpangruna no adda panagdudua, a makasapul ti dakamat iti napudno a taudan.
Dagiti parametro ti plantilia


text:
Keso
Ti keso ket makan a nagtaud manipud ti gatas a napataud kadagiti adu a sakup dagiti nanam, dagiti linabag, ken dagiti porma babaen ti panagtitibnok ti protina ti gatas a makunkuna iti kaseina. Daytoy ket buklen dagiti protina ken taba manipud ti gatas, ken kadawyan a gatas daytoy dagiti baka, nuang, dagiti kalding, wenno karnero. Iti las-ud ti panagpataud, ti gatas ket kadawyan a maasipikado, ken ti panagnayon ti ensima ti rennet ket isu ti pagibanagan ti panagtitibnok. Dagiti solidoket mailasin ken maitalmeg iti kanungpalan a porma.[1] Adda met dagiti keso nga addaan kadagiti buot iti rabaw wenno amin-amin. Kaaduan kadagiti keso ket matunaw iti temperatura ti panagluto.
Adda met dagiti ginasut a mapataud a kita ti keso manipud kadagiti nadumaduma a pagilian. Dagiti estiloda, linabag ken dagiti nanam depende iti tinaudan ti gatas (mairaman ti kinnan ti ayup), nupay dagitoy ket pasteurisado, ti linaon a taba ti mantekilia, ti bakteria ken buot, ti proseso, ken panagkataeb. Dagiti yerba, dagiti rekado, wenno suob ti tarikayo ket mabalin a mausar a kas dagiti ahente ti pananginanam. Ti duyaw aginggana ti nalabbasit a maris dagiti adu a keso, a kas ti Red Leicester, ket mapataud babaen ti panagnayon ti atsuete.
Para kadagiti dadduma met a keso, thi gatas ket maitibnok babaen ti panagnayon kadagiti asido a kas ti suka wenno tubbog ti limon. Kaduan kadagiti keso ket naasipikado bassit babaen ti bakteria, a pagtungpalan ti panagbaliw kadagiti asukar ti gatas iti laktiko nga asido, kalpasanna ti panagnayon ti rennet ket mangkompleto ti panagtibnok. Mabalin met a magun-od ti begeteriano a panagsukat ti rennet; kaaduan kadagitoy ket napataud babaen ti panagbinubod ti Mucor miehei a fungus, ngem dagiti dadduma met ket naiyaon manipud kadagiti nadumaduma a sebbangan ti Cynara.
Dagiti nota[urnosen | urnosen ti taudan]
- ^ Fankhauser, David B. (2007). "Fankhauser's Cheese Page". Naala idi 2007-09-23.
Dagiti nagibasaran[urnosen | urnosen ti taudan]
- Ensrud, Barbara (1981). The Pocket Guide to Cheese. Sydney: Lansdowne Press. ISBN 0-7018-1483-7.
- Jenkins, Steven (1996). Cheese Primer. Workman Publishing Company. ISBN 0-89480-762-5.
- McGee, Harold (2004). "Cheese". On Food and Cooking (Revised nga ed.). Scribner. pp. 51–63. ISBN 0-684-80001-2.
- Mellgren, James (2003). "2003 Specialty Cheese Manual, Part II: Knowing the Family of Cheese". Naala idi 2005-10-12.
Dagiti silpo ti ruar[urnosen | urnosen ti taudan]
- Midia a mainaig iti Keso iti Wikimedia Commons
- Nailustrado a Panagaramid ti Keso (Ingles)
- Cheese.com – mangiraman kadagiti adu a batayan a datos dagiti nadumaduma a kita ti keso. (Ingles)
- Pannakaidasig ti keso (Ingles)


text:
Pannakaammo
Ti pannakaammo ket isu ti pamiliaridad maysa a tao wenno banag, a mabalin a mairaman dagiti kinapudno, pakaammo, dagiti panangilawlawag, wenno dagiti kalaing a naala babaen ti pannakasanay wenno edukasion. Daytoy ket mabalin a mangitudo ti teoretiko wenno praktikal a pannakaawat ti maysa a suheto. Daytoy ket mabalin a napatinggaan (a kas ti praktikal a kinalaing wenno kinabatido) wenno nalawag (a kas ti teoretiko a pannakaawat ti maysa a suheto); daytoy ket mabalin nga adadu wenno basbassit a porma wenno sistematiko.[1] Iti pilosopia, ti panagadal ti pannakaammo ket makunkuna a ti epistemolohia; ti pilosopo a ni Plato ket naindayegan a nangipalplawag ti pannakaammo a kas ti "napaneknekan a husto a pammati." Nupay kasta, awan ti adda maymaysa naitunosan a panangipalplawag ti pannakaammo, ngem adda met dagiti nadumaduma a teoria a mangipalpalawag daytoy. Ti sumaganad nga inadaw nga insao manipud ti "Teoria ti Pannakaammo" ni Bertrand Russell ket mangipakpakita ti karigat a panangipalplawag ti pannakaammo: "Ti saludsod no kasano ti panangipalpalawag ti pannakaammo ket mabalin a kangrunaan ken karigatan kadagiti tallo a binglayen tayo. Daytoy ket mabalin a nakakaskasdaaw: iti umuna pnakaita mabain a maipagarup a ti pannakaammo ket mabalin a maipalpalawag a kas ti pammati a maitunos kadagiti kinapudno. Ti parikut ket ket awan ti makaamo no ania ti pammati, awan ti makaammo ti kinpudno, ken awan ti makaammo ti pangitunosan a nagbaetan kaniada a mangaramid ti paamati a maysa kinapudno. Mangrugi tayo iti pammati."
Ti panangala ti pannakaammo ket mairaman ti narikut a kognitibo a pamay-an: pannangipagarup, pannakisinnarita, asosiasion ken panagrason; bayat a ti pannakaammo ket naibagbaga pay a mainaig ti kapasidad ti pannangawat kadagiti tattao.[2]
Dagiti nagibasaran[urnosen | urnosen ti taudan]
- ^ http://oxforddictionaries.com/view/entry/m_en_us1261368#m_en_us1261368
- ^ Stanley Cavell, "Pannakaaammo ken Pannangawat," Kaibuksilan tayo kadi ti Maibagbaga tayo? (Unibersidad ti Cambridge a Pagmalditan, 2002), 238–266.
Dagiti silpo ti ruar[urnosen | urnosen ti taudan]
Midia a mainaig iti Pannakaammo iti Wikimedia Commons
Dagiti inadaw a sasao a mainaig iti Pannakaammo iti Wikiquote (Ingles)


text:
TULONG PARA ITI PAMILIA | AGTUTUBO
No Kasanom a Kontrolen ti Pungtotmo
TI PROBLEMA
“Binugkawak ni manangko sa inlibagko ti ridaw. Uray la simmalput iti diding ti pagsab-itan iti makinlikud a paset ti ridaw. Ti naabutan a diding ti kanayon idi a mangipalagip iti inuubing a kababalinko.”—Diane. *
“Imbugkawko, ‘Awan serserbim nga ama!’ sa inlibagko ti ridaw. Ngem sakbay a nagserra, nakitak iti rupa ni tatang a nasaktan ti riknana, isu a bigla a kayatko nga ibabawi ti imbagak.”—Lauren.
Napadasam met kadin ti narikna da Lauren ken Diane? No wen, makatulong kenka daytoy nga artikulo.
TI MASAPUL A MAAMMUAM
No dagus nga ipeksam ti pungtotmo, madadael ti reputasionmo. “Impagarupko idi a rumbeng nga akseptaren lattan ti dadduma ti kinamanagpungpungtotko,” kuna ni Briana a 21 anyos itan. “Ngem nadlawko a naalas gayam ti itsura daydiay dina makontrol ti pungtotna isu a naamirisko a kasta ti panagkita kaniak dagiti tattao!”
Kuna ti Biblia: “Daydiay nadaras nga agunget makaaramidto iti kinamaag.”—Proverbio 14:17.
Adaywandaka no managpungpungtotka. “No managpudpudotka,” kuna ti 18 anyos a ni Daniel, “mapukawmo ti dignidad ken panagraem kenka dagiti tattao.” Umanamong ti 18 anyos met laeng a ni Elaine. “Didaka kayat no naungetka,” kunana. “Kabutengdaka pay ketdi.”
Kuna ti Biblia: “Dika makikadua iti asinoman a managunget; ket dika sumrek a kadua ti tao nga addaan kadagiti irarasuk ti pungtot.”—Proverbio 22:24.
Kabaelam ti agbalbaliw. “Dimo kanayon a makontrol ti panagriknam iti maysa a situasion,” kuna ti 15 anyos a ni Sara, “ngem kabaelam a kontrolen ti reaksionmo. Saan a kasapulan a dagus a bumtak ti pungtotmo.”
Kuna ti Biblia: “Daydiay nabannayat nga agunget nasaysayaat ngem iti nabileg a lalaki, ken daydiay mangmedmed iti espirituna ngem iti daydiay mangkautibo iti maysa a siudad.”—Proverbio 16:32.
TI MABALINMO NGA ARAMIDEN
Mangaramidka iti kalat. Imbes nga ibagam ti, “Kastoyak a talagan,” ikagumaam ti agbalbaliw iti las-ud ti espesipiko a tiempo—nalabit innem a bulan. Bayat dayta a tiempo, ilistam ti nagrang-ayam. Kada saanmo a makontrol ti pungtotmo, isuratmo (1) no ania ti napasamak, (2) no ania ti reaksionmo, ken (3) no ania koma ti nasaysayaat a reaksionmo—ken no apay. Kalpasanna, aramidem a kalat ti nasaysayaat a reaksion inton adda manen mamagpungtot kenka. Singasing: Ilistam met dagiti tiempo a nakontrolmo ti pungtotmo! Isuratmo no kasano kasayaat ti riknam idi nakapagteppelka.—Prinsipio ti Biblia: Colosas 3:8.
Agteppelka sakbay nga ipeksam ti riknam. No adda mamagpungtot kenka, dimo isao ti umuna a mapanunotmo. Agteppelka pay laeng. Umangeska iti nauneg no kasapulan. “No umangesak iti nauneg,” kuna ti 15 anyos a ni Erik, “makapagpanunotak pay sakbay a makaaramidak wenno makaisaoak iti pagbabawyakto met laeng.”—Prinsipio ti Biblia: Proverbio 21:23.
Palawaem ti panagpampanunotmo. No dadduma, nalabit makaungetka gapu ta maysa la a paset ti problema ti makitkitam—daydiay mangap-apektar kenka. Ikagumaam nga ikabilangan ti panagrikna ti dadduma. “Uray no talaga nga awan modo dagiti tattao,” kuna ti agtutubo a ni Jessica, “gagangay nga adda makagapu no apay a kasdiayda ket dayta ti makatulong kaniak tapno medio maawatak ida.”—Prinsipio ti Biblia: Proverbio 19:11.
Pumanawka no kasapulan. Kuna ti Biblia: “Sakbay a tumbuak [wenno mangrugi] ti riri, pumanawkan.” (Proverbio 17:14) Kas ipakita dayta a teksto, ti kasayaatan no dadduma ket pumanawka laengen no nabara ti situasion. Kalpasanna, imbes a sangkapanunotmo ti napasamak ken ipalubosmo a lallalo nga agburek ti daram, mangaramidka iti sabali a banag. “Nariknak a no agehersisioak, mapukaw ti stress-ko ken makontrolko ti pungtotko,” kuna ti agtutubo a ni Danielle.
Sursuruem ti mangpalabas. Kuna ti Biblia: “Aglagawkayo, ngem dikay agbasol. Agsaokayo iti pusoyo, . . . ket agulimekkayo.” (Salmo 4:4) Laglagipem a saan a dakes ti makarikna iti panaglagaw wenno pannakasuron. Ti saludsod ket, Ania ti sumaruno a mapasamak? “No ipalubosmo a pagpungtotendaka dagiti tattao,” kuna ti agtutubo a ni Richard, “ipalpalubosmo a kontrolendaka. Ikagumaam ti agbalin a manakem ket palabsem laengen dayta.” No kasta ti aramidem, makontrolmo ti pungtotmo imbes a bay-am a sika ti kontrolen ti pungtotmo.
^ par. 4 Nabaliwan ti dadduma a nagan iti daytoy nga artikulo.
Ammuem ti Ad-adu Pay
No Kasano ti Agbalin a Naan-anus
Parmekem ti kinaawan anus ken dagiti dakes nga epektona babaen dagitoy uppat a simple a pamay-an.


text:
Wikipedia:Dagiti nariesgo unay a plantilia
Iti panagsurot ti Wikipedia:Annuroten ti salaknib, ti panagsalaknib ti panid ket mabalin nga agnanayon a maipakat kadagiti amin a plantilia, dagiti baw-ing ti plantilia ken dagiti modulo a naikeddeng a kas nariesgo unay iti Wikipedia. No napno a nasalakniban, tapno dagitoy ket maurnos laeng dagiti administrador, wenno nasalakniban-bassit, tapno dagitoy ket maurnos laeng dagiti napasingkedan nga agar-aramat, dagitoy a plantilia ket nasken a mabaliwan laeng kalpasan ti konsenso kadagiti tungtungan a panid tapno maliklikan dagiti panagsusuppiat.
Dagiti kadawyan a rason no apay a ti plantilia wenno modulo ket naikeddeng a nariesgo unay:
- Ti plantilia wenno modulo ket adda iti lokasion a mabuybuya unay, ken saan a sariap a nasalakniban.
- Ti plantilia wenno modulo ket nailak-am iti adu unay a bilang ti pampanid.
- Ti plantilia wenno ti modulo a nakaaramidanna ket kankanayon a naisuksukat.
- Ti plantilia wenno modulo ket nailak-am kadagiti mensahe ti sistema.
Awan met dagiti permanente a naikeddeng a kriteria, ken awan met dagiti permanente a naikeddeng a bilang dagiti pannakailak-am, nga inus-usar a panangikeddeng no ti plantilia wenno modulo ket nariesgo unay. Ti tunggal maysa a plantilia wenno modulo ket naisinsinada a maikeddeng. No ti plantilia wenno modulo ket mainaig kadagiti biograpia ti sibibiag a tattao, daytoy ket mangpapigsa kadagiti aniaman nga argumento a mangikeddeng ti kasakbayan a panagsalaknib ti plantilia wenno modulo.
Manakem[urnosen ti taudan]
Ti riesgo ti bandalismo ket umado para iti plantilia wenno modulo no adu ti pannakailak-am wenno pannakaipakita kadagiti mabuybuya unay a panid. Gapu ta dagiti agbasbasa ket makitadanto ti urnos kadagitoy a plantilia wenno modulo, mangited daytoy ti insentibo ti panagdadael ken mangipadakkel ti pannakadadael a maaramid babaen ti kasta a tignay.
Urayno ti kastoy a bandalismo ket napardas ken nalaka a maisubli, daytoy ket mabalin a makita ti adu a tao sakbay a maikkat wenno mabaliwan; ti panagsalaknib ket mangipababa ti kinariesgo. Gapu ta adda met dagiti bandalismo nga inar-aramid manipud dagiti nadumaduma a napasingkedan nga agar-aramat, ti napno a panagsalaknib ket mabalin a nasken tapno mapawilan dagiti makaabuso a panagurnos.
Dokumentasion ken ti kandado[urnosen ti taudan]
Dagiti nasalakniban-bassit ken napno a nasalakniban a plantilia ken modulo ket kadawyan nga addaan iti plantilia ti
{{Dokumentasion}}. Daytoy ket kargaanna ti saan a nasalakniban a panid ti /dok , tapno dagiti saan nga administrador wenno dagiti IP nga agar-aramat ket maurnosda ti dokumentasion ken dagiti kategoria. Daytoy ket automatiko pay a manginayon ti
{{pp-plantilia}} kadagiti nasalakniban a plantilia ken modulo, a mangipakita ti bassit a kandado iti suli ti kanawan a ngato ken ikategoriana ti plantilia a kas nasalakniban a plantilia. Manual laeng nga inayon ti
{{pp-plantilia}} kadagiti nasalakniban a plantilia a saan nga agus-usar ti
{{Dokumentasion}} (kaaduan a dagiti pungol a plantilia).
Ti baba ti nasalakniban a plantilia ket mabalin nga aglanga iti kastoy:
[--Maudi a linia para iti kodigo ti plantilia--]
{{Dokumentasion}}

Kitaen pay[urnosen ti taudan]
{{Nasalakniban}}– Ikabil daytoy a plantilia kadagiti tungtungan a panid tapno maka-kiddaw ti panagurnos iti maitunos a nasalakniban a panid.


text:
Materialismo
Iti pilosopia, ti teoria ti materialismo ket agtengtengngel nga iti laeng adda ket banag wenno enerhia; nga amin a bangag ket buklen iti materiales ken amina penomena (a mairaman ti kaaddaan rikna) ket resulta kadagiti pannakitinnignay ti materiales. Iti sabali a panagibaga, ti banag ket isu laeng tisustansia, ken ti kinapudno ket kapadpadana dagiti pudno a rumrumsua kasasaad ti enerhia ken banag.
Dagiti adu a pilosopo, ti 'materialismo' ket kapadpadana ti'pisikalismo'. Nupay kasta, dagiti materialista ket naipakasaritaanda ng agtengtengngel a ti amain ket naaramid iti banag, ngem ti pisika ket nangipakpakita a (kas pagarigan) ti grabidad, ket saan a naaramid iti banag iti tradisional a kapanunotan iti "'ti maysa a nalpay, awan banagna a sustansia, nga iti pangpaatiddog, pigura, ken ti panagkuti ket pudno nga agbiag'… Isu nga makasulisog ti panag-usar ti 'pisikalismo' tapno bukod a maipaadayo manipud ti kasla naipakasaritaan a nangruna ngem saanen a sientipikomaipaay a tesis iti materialismo, ken ti mainaig iti daytoy, tapno maiyunay-unay ti maysa apannakaikapet iti pisika ken dagiti pisikal a siensia."[1] Isunga kaaduan kadagiti sapasap a pilosopiko a pannakisinnaritaan dita baba iti materialismo ket mabalin a maipaay iti pisikalismo.
Ti pay mainaig ti materialismo ket dagiti kapanunotan iti metodoliko a naturalismo ken metapisikal a naturalismo.
Dagiti pilosopia a pakaigiddiatan ket mairaman ti idealismo, ken dagiti dadduma a porma iti monismo, dualismo, ken pluralismo.
Dagiti nota[urnosen | urnosen ti taudan]
a. ^ Agpayson a naipaammon a narigat no saan nga imposible a mangipalaway ti maysa akategoria nga awan ti pannakaigiddiat daytoy iti sabali.
Dagiti nagibasaran[urnosen | urnosen ti taudan]
- ^ Pisikalismo nga inkabil babaen ti Daniel Stoljar idiay Ensiklopedia iti Pilisopia ti Stanford
Adu pay a mabasbasa[urnosen | urnosen ti taudan]
- Buchner, L. (1920). [books.google.com/books?id=tw8OuwAACAAJ Puersa ken banag]. New York, Peter Eckler Publishing Co.
- Churchland, Paul (1981). Panangilasin a Materialismo ken dagiti Panangisingasing a Wagas. Ti Pilosopia ti Siensia. Boyd, Richard; P. Gasper; J. D. Trout. Cambridge, Massachusetts, MIT Press.
- Field, Hartry H. (1981), "Mental a representasion", iti Block, Ned Joel, Dagiti Panagbasbasa ti Pilosopia iti Sikolohia, 2, Taylor & Francis, ISBN 9780416746006
- Owen J. Flanagan (1991). Siensia iti Isip 2e. MIT Press. ISBN 978-0-262-56056-6. Naala idi 19 Disiembre 2012.
- Fodor, J.A. (1974). Dagiti Naipangpangruna a Siensia, Synthese, Tom.28.
- Gunasekara, Victor A. (2001). "Budismo ken ti Moderno a Lubong". Batayan a Budismo: Ti Moderno a Pangyuna kadagiti Insursuro ni Buda". 18 Enero 2008
- Kim, J. (1994) Nadumaduma a Realisasion ken ti Metapisika iti Panagpabassit, Pilosopia ken Penomolohiko a Panagsukisok, Tomo. 52.
- La Mettrie, La Mettrie, Julien Offray de (1748). L'Homme Machine (Man a Machine)
- Lange, Friedrich A.,(1925) Ti Pakasaritaan ti Materialismo. New York, Harcourt, Brace, & Co.
- Moser, Paul K.; Trout, J. D. (1995). Kontemporario a Materialismo: Ti Pangbasa. Psychology Press. ISBN 978-0-415-10863-8. Naala idi 19 Disiembre 2012.
- Priest, Stephen (1991), Dagiti Teoria ti Isip, Londres: Penguin Books, ISBN 0-14-013069-1 Alternatibo ISBN 978-0-14-013069-0
- Schopenhauer, Arthur (1969). Ti Lubong a kas Naken ken Representasion. New York, Dover Publications, Inc.
- Seidner, Stanley S. (Hunio 10, 2009). "A Troiano a Kabalio: Logoterapeutiko a Transendensia ken ti bukodna a Sekular a Pagbanagan para iti Teolohia". Mater Dei Institute
- Turner, MS (Enero 5, 2007). "Dagiti Quarks ken ti kosmos". Siensia(New York, N.Y.). 315 (5808): 59–61. PMID 17204637.
- Vitzthum, Richard C. (1995) Materialismo: Ti Apirmatibo a Pakasaritaan ken Panangipalplawag. Amhert, New York, Prometheus Books.
Dagiti silpo ti ruar[urnosen | urnosen ti taudan]
- Ensiklopedia ti Stanford
- Pilosopiko a Materialismo (babaen ni Richard C. Vitzthum) manipud ti infidels.org
- Diksionario ti Pilosopia iti Isip iti Materialismo manipud ti Unibersidad ti Waterloo


text:
Digos
Ti Siudad ti Digos ket maysa a maika-2 a klase a siudad ken isu ti kapitolio iti probinsia ti Davao del Sur iti Filipinas.
Dagiti baranggay[urnosen | urnosen ti taudan]
Ti Siudad ti Digos ket nabingbingay a politikal iti 26 a barbaranggay.[2]
- Aplaya
- Balabag
- Binaton
- Cogon
- Colorado
- Dawis
- Dulangan
- Goma
- Igpit
- Kiagot
- Lungag
- Mahayahay
- Matti
- Kapatagan
- Ruparan
- San Agustin
- San Jose
- San Miguel
- San Roque
- Sinawilan
- Soong
- Tiguman
- Tres de Mayo
- Zone 1 (Pob)
- Zone 2 (Pob)
- Zone 3 (Pob)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Davao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 20 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Davao del Sur". Datos ti Populasion ti Ili. Dibision ti Panagsukisok ti LWUA. Naala idi 20 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
- Digos
- Davao (Administratibo a nawaya manipud iti probinsia, ngem naigrupo babaen iti Davao del Sur babaen ti Opisina ti Nailian nga Estadistika)


text: Maika-uppat a leksiyon agpaay Hulyo 25, 2015 “Isu (Jeroboam II) insublina ti beddeng ti Israel manipud iti sercan ti Amat agingga iti baybay ti Araba, a mayalubog iti sao ni Jehova, a Dios ti Israel, isu nga insaona idi iti pannacaaramat ni adipenna a Jonas nga anac ni Amittai, a mammadto, nga taga Gat-hefer..” (2 nga Ar-ari 14:25) Ni Jonas ket naiyam-ammo a kas anac ni Amittai, (Jonas 1:1), maysa a taga-Galilea a mammadto a naiyanac iti maysa a barrio nga asideg iti Nazaret. Maysa a naballigi a mammadto. Ti padto na maipapan iti Israel ket natungpal (Jeremias 28:9). Ni Jonas ket adda dakkel a pagkapkapsutan na ken dakkel met a kinalaing. Isu ket nasubeg ken nasukir, ngem nabanayat nga agadal. Matalek iti Dios, natured ken managcararag a tao. Nupay casta, nakited ti panagpampanunot na, naimut, ken managibales. Ti Dios ket sidadaan nga mangaramat kadatayo uray adda pagkapkapsutan tayo. “Idin nagbuteng unay dagiti tattao ken ni Jehova: ket nangipaayda iti daton ken ni Jehova, ket nagicarida.” (Jonas 1:16) Imbaga ti Dios kadagiti Israelita nga dagiti Hentil ket maguyugoy kadakuada ken makombirtir babaen iti pagwadan dagiti annak ti Israel. (Deut 4:5-6; Isa 56:7). Ngem ni Jonas ket naayaban nga mangipan iti damag pannakaisalakan kadagiti Hentil. Naibaon nga mapan iti daya babaen iti daga, ngem naglayag iti baybay nga agpalaud. Saan nga nagtungpal iti Dios, ngem dagiti bagyo ket patien da ti Namarsua iti langit ken daga. Matmaturog isu na, ngem binagaan dagiti tripolante nga agkararag iti Dios na. Di na kayat nga ibaga ti Dios, ngem napilit isu na nga mangibingay iti pammati ken misyon na. Dagiti tripolante isu da ti immuna a namati a pagano iti laksid ti kababalin ni Jonas. Anian a nagdakkel ti ayat ti Dios! “Ket ni Jehova insaganana ti maysa a dackel nga ican a mangalun-un ken ni Jonas; ket ni Jonas nagyan iti tian ti ican iti bayat ti tallo nga aldaw ken tallo a rabii. Idin nagcararag ni Jonas ken ni Jehova a Diosna nanipud idiay tian ti ican. (Jonas 1:17-2:1) Adda pammaneknek a ti pagsasao nga “tallo nga aldaw ken tallo a rabii” ket maysa a kadaanan a pagsasao “iti kasapulan a tiempo nga agpaay iti arapaap a panpannagna a mapan idiay Sheol, {ti nagan ti Hebreo nga agpaay iti lubong ti patay} (Jonas 2:2). Ni Jesus ket inusar na ti istoria ni Jonas a kas pagarigan Kenkuana a cas “adda iti puso ti daga” (Mateo 12:40). Mapagungar to ngarud isu Na a kas iti pannakaipugso ni Jonas manipud iti dakkel nga ikan. “Ket ni Jehova insaganana ti maysa a dackel nga ican a mangalun-un ken ni Jonas; ket ni Jonas nagyan iti tian ti ican iti bayat ti tallo nga aldaw ken tallo a rabii. Idin nagcararag ni Jonas ken ni Jehova a Diosna nanipud idiay tian ti ican. (Jonas 1:17-2:1) Ni Jonas ket pudno a naibilang a natay. Nagtalek iti pammakawan ti Dios ken ti panangisalakan Na. Nagkeddaw iti pammakawan kadagiti basbasol na. (Jonas 2:6-9). Ti Dios ket impakita Na ti kaasi ken ni Jonas. Dayta met nga kaasi ti nangiduron kenkuana a mangpakawan kadagiti taga-Nineve. “‘Tumacderca, inca idiay Nineve, daydiay dackel nga ili, ket icascasabamto kencuana ti paibaga nga ibilinco kenca.’… Ket nangrugi ni Jonas a simrec iti ili a nagmalem a nagna, ket impuccawna, a kinunana, ‘uppat a pulo nga aldaw manipud ita, ket ti Nineve maracracto.’” (Jonas 3:2-4) “Dagiti mensahero ti Dios kadagiti dadakkel nga ciudad ket saan a rumbeng nga maupapay kadagiti managbasol, kadagiti awanan hustisia, kadagiti pannakairurumen, nga isu iti sangoen da kasangoanan ti panangiwaragawag da iti timek ti pannakaisalakan. Itandudo ti Dios dagiti trabahador Na iti kapada met laeng nga mensahe nga inted Na ken Pablo iti nasabrac a Corinto: “Di ka agbuteng, ngem agsao ka, ket dika igawid ti bagim: ta addaak kenka, ket awan ti tao a mangdangran kenka: ta adu dagiti tattaok ditoy a ciudad.” Aramid 18:9, 10… Iti tunggal ciudad, nupay napnoan iti kinadakes ken pangam-ames, ngem iti umno a panagisuro ket agbalin nga disipolo ni Cristo. Rinibribu ti mabalin nga madanon iti makaisalakan a kinapudno ken maidalan a mangawat ken Cristo a kas personal a Mannubbot.” E.G.W. (Prophets and Kings, cp. 22, pg. 277) E.G.W. (Testimonies for the Church, vol. 5, cp. 74, pg. 606) “Amin ket masapul nga agtrabaho tapno mapunas dagiti masaksakit iti pagilian ken maiwarnak ti bendision kadagiti pada a tao. Nu napigsa tayo nga mangduprac iti sulisog dakdakkel ti sungsungbatan tayo a tumulong kadagiti nakapuy ken natulnog iti basol. Nu adda pannakaammo tayo, nasken nga isuro tayo dagiti awanan ammo. Nu binendisionan natayo ti Dios, trabaho tayo nga aywanan dagiti nakurapay. Masapul nga agaramid tayo agpaay iti sabali. Iyagawa tayo nga amin nga adda iti benneg tayo ket mapurruacan iti bendision nga inted ti Dios kadatayo.”


text:
Imperio a Britaniko
Ti Imperio a Britaniko ket buklen dagiti masakupan, dagiti kolonia, dagiti protektorado, dagiti keddeng ken dagiti dadduma pay a teritorio a tinurayan wenno inadministro babaen ti Nagkaykaysa a Pagarian. Daytoy ket nagtaud dagiti ballasiw taaw a kolonia ken dagiti komersio a puesto nga inpabangon babaen ti Inglatera kadagidi naladaw a maika-16 kenmaika-17 a siglo. Iti katurayanna, isu daytoy idi ti kadakkelan nga imperio iti pakasaritaan ken, para iti sumurok a siglo, isu idi ti kangrunaan a bileg ti sangalubongan.[1] Babaen idi 1922 ti Imperio a Britaniko ket nagtengtenggel ti panagpallayog kadagiti sumurok a 458 a riwriw a tattao, maysa a paglima iti populasion ti lubong iti dayta a panawen,[2] ken sumakop ti nasursurok ngem 33,700,000 km2 (13,012,000 sq mi), a gangani a maysa a pagkapat iti dagup a kalawa ti daga ti Daga.[3][4] A kas ti nagbanagan daytoy, ti bukodna a politiko, linguistiko ken kultura a legado ket sapasap a nawatiwat. Idi kapigsa ti bileg ti imperio, kankanayon a makunkuna a "ti Init ket saan a lumlumnek idiay Imperioa Britaniko" gapu ti kawatiwatna ti ballasiw ti lubong ket makasigurado a ti Init ket agranraniag iti maysa kadagiti nadumaduma a teritoriona.
Idi panawen ti Tawen iti Panagduktal kadagidi maika-15 ken maika-16 a siglo, ti Portugal ken Espana ket nangirugida kadagiti panagbaniaga ti Europa a lubong, ken iti daytoy a pamay-an nakapatakder ti dakkel a imperio ti ballasiw taaw. Ti panagapapalna kadagiti naaramid a kinabaknang dagitoy nga imperio, ti Inglatera, Pransia ken ti Olanda ket nangrugida n nangibangon kadagiti kolonia ken dagiti bukodda a komersio a luglugar idiay Kaamerikaan ken Asia.[5] Dagiti serie a gubgubat kadagidi maika-17 ken maika-18 a siglo iti Olanda ken Pransia ket nangibati ti Ingletara (ken idi ti, sumaganad a kappon a nagbaetan ti Inglatera ken Eskoses idi 1707, Gran Britania) ti katurayan a bileg a kolonia idiay Amianan nga Amerika ken India. Ti pakakapukaw dagiti Sangapulo ket tallo a Kolonia idiay Amianan nga Amerika idi 1783 kalpasan ti maysa a gubat iti panagwayawaya ket nakaawan ti Britania kadagiti kadaanan ken dagiti kaaduan ti populasionna a kolonia.
Ti Panakaimatangan ti Britaniko ket naiturong idin ti Aprika, Asia ken ti Pasipiko. Kalpasan ti panakaabak iti Napoleoniko a Pransia idi 1815, ti Britain ket nagganganas ti maysa a siglo nga awan ti simmuppiat ti panagturayna, ken nagpadakkel kadagiti tinengtengngelna iti ballasiw ti lubong. Dagiti immadadu a gatad iti panagturay ket naited kadagiti bukodna a puraw nga agnanaed a kolonia, nga adda dagitoy ket naidasig manen a kas dagiti pagturayan.
Ti panagdakkel ti Alemania ken ti Estados Unidos ket namarunor ti ekonomiko a panagdaulo ti Britania babaen ti gibus iti maika-19 a siglo. Dagisi simmaruno a milisia ken ekonomika a panagirteng a nagbaetan ti Britania ken Alemania ket dagitoy ti kangrunaan a gapuanan iti Umuna a Sangalubongan a Gubat, nga iti daytoy ket ti Britania ket nadagsen a nagtaltalek kadagiti bukodna nga imperio. Ti suppiat ket nakaikabil ti dakkel a panagbusbos ken panagirteng ti populasion iti Britania, ken urayno ti imperio ket nakagun-od ti kadakkelan a panaggay-atna ti teritorio idi kalkalpas ti gubat, daytoy ket saanen nga nagmaymaysa ti industria wenno milisia a bileg. Ti Maikadua a Sangalubongan a Gubat ket nakapakita kadagiti kolonia ti Britania idiay Abagatan a daya nga Asia ket nasakupan babaen ti Hapon, a daytoy ket nakadadael ti dayaw ti Britaniko ken nangipardas ti panakapaay iti imperio, urayno ti Britania ken dagiti kumaduaanna ket nagballigida. Ti India, ti kangrunaan ken kaaduan ti populasion a tagikua ti Britania, ket nakagun-od ti panakawayawaya iti dua a tawen kalpasan ti gubat.
Kalpasan ti Maikadua a sangalubongan a Gubat, a kas paset ti dakdakkel a dekolonisasion a tignay babaen dagiti Europeano a bileg, ti Britania ket kaaduan a nagited ti panakawaya dagiti teritoriona iti Imperio a Britaniko. Daytoy a pamay-an ket nalpas babaen ti panakaisubli ti Hong Kong iti Tsina idi 1997. Dagiti 14 a Ballasiw Taaw a Teritorio ti Britaniko ket nabati babaen ti Britaniko a katurayan. Kalpasan ti panakawayawaya, adu kadagiti dati a kolonia ti Britaniko ket timmiponda ti Mankomunidad dagiti Pagilian, ti maysa a nawaya nga asosasion dagiti nawaya nga estado. Dagiti sangapulo ket innem a Mankomunidad a pagilian ket makibinningayda ti bukodda a daulo iti estado, Reina Isabel II, a kas dagiti Mankomunidad a pagarian.
Dagiti taudan (1497–1583)[urnosen | urnosen ti taudan]
Dagiti pundasion ti Imperio a Britaniko ket nabangon idi ti Inglatera ken Eskosia ket dua a sabsabali a pagarian. Idi 1496 ni Ari Enrique VII iti Inglatera, kalpasan ti panagbalballigi ti Espania ken Portugal kadagiti ballasiw taaw a panagsuksukimat, ket nagkomisionado kenni John Cabot tapno mangidaulo ti maysa a panagbaniaga tapno agduktal kadagiti dalanan idiay Asia babaen ti Amianan nga Atlantiko.[6] Ni Cabot ket nanglayag idi 1497, lima a tawen kalpasan ti panakaduktal ti Amerika, ken urayno isu ket simmanglad idiay aplaya ti Newfoundland (naikamalian a namatmati, a kasla ni Christopher Columbus, nga isu ket naabotna ti Asia),[7] awan ti panagpadas nga agbiruk ti maysa a kolonia. Ni Cabot ket nangidaulo manen ti maysa a panagbanniaga idiay Kaamerikaan itisumaruno a tawen ngem awanen ti nakangegan manen kadagiti barkona.[8]
Awanen kadagiti panagpadas a mangibangon kadgiti Ingles a kolonia idiay Kaamerikaan aginggan idi nagturay ni Isabel I, ti las-ud kadagiti naudi a dekada ti maika-16 a siglo.[9] Ti Protestante a Repormasion ket nakirinninggor iti Inglatera ken Katoliko nga Espania.[6] Idi 1562, ti Ingles a balangat ket pimmalubos kadagiti korsario a ni John Hawkins ken ni Francis Drake tapno mangrautda kadagiti tagabu kadagiti barko ti Espania ken Potugal idiay aplaya ti Laud nga Aprika[10] nga adda ti gandat a mangdadael iti Atlantiko a sistema ti panaglaklako. Daytoy a ganetget ket napaiden ken kapasan daytoy, idi ti Anglo-Espaniol a Gubgubat ket kimmarkaro, ni Isabel ket nangipalubos kadagiti adu paya panagraraut kadagiti puerto ti Espania idiay Kaamerikaan ken dagiti barko a nagsubsubli ti ballasiw ti Atlantiko, a napunno kadagiti gameng manipud ti Baro a Lubong.[11] Iti isu met laeng a panawen, dagiti makainpluensia a mannurat a kas ni Richard Hakluyt ken ni John Dee (nga isu ti immuna a nagusar ti "Britaniko nga Imperio")[12] ket nangrugrugida idi nga agitaltalmeg para iti panakabangon ti bukod nga imperio ti Inglatera. Babaen ti daytoy a panawen, ti Espania naitrinseradan idiay Kaamerikaan, ti Portugal ket nangibangon kadagiti luagar a paglakuan ken dagiti kota manipud kadagiti aplaya ti Aprika ken Brasil aginggan ati Tsina, ken ti Pransia ket nangrugrugi nga nagitataeng idiay Karayan San Lawrence, a ti kalpasan daytoy ket nagbalin a ti Baro a Pransia.[13]
Dagiti minulaan ti Irlanda[urnosen | urnosen ti taudan]
Nupay ti Inglatera ketnaududi kadagiti bileg ti Europa iti panagibangon kadagiti ballasiw taaw a kolonia, daytoy ket nagtigtignay idi las-ud ti maika-16 a siglo ti panagtaeng iti Irlanda, a nagalaala manipud kadagiti napaspasamak ti Normando a panagraut ti Irlanda idi 1169.[14][15] Dagiti nadumaduma a tattao a timmulong ti panakabangon kadagiti minulmulaan ti Irlanda ket nakaayayam ti maysa a paset iti nasapa a panakakolonia ti Amianan nga Amerika, a naisangsangayan ti grupo a naamaamoan akas ti Lallaki ti Laud a Pagilian.[16]
Dagiti nagibasaran[urnosen | urnosen ti taudan]
- ^ Ferguson, Niall (2004). Imperio, Ti panagungar ken ti panakapaay iti Britaniko nga urnos ti lubong ken dagiti naadal para iti sangalubongan a bileg. Basic Books. ISBN 0-465-02328-2.
- ^ Maddison 2001, pp. 98, 242.
- ^ Ferguson 2004, p. 15.
- ^ Elkins2005, p. 5.
- ^ Ferguson 2004, p. 2.
- ^ a b Ferguson 2004, p. 3.
- ^ Andrews 1985, p. 45.
- ^ Ferguson 2004, p. 4.
- ^ Canny, p. 35.
- ^ Thomas, pp. 155–158
- ^ Ferguson 2004, p. 7.
- ^ Canny, p. 62.
- ^ Lloyd, pp. 4–8.
- ^ Canny, p. 7.
- ^ Kenny, p. 5.
- ^ Taylor, pp. 119,123.


text:
Kibawe, Bukidnon
Ti Kibawe ket maysa a maika-2 a klase nga ili iti probinsia ti Bukidnon iti Filipinas.
Dagiti baranggay[urnosen | urnosen ti taudan]
Ti Kibawe ket nabingbingay a politikal iti 23 a barbaranggay.[2]
- Balintawak
- Cagawasan
- East Kibawe (Pob.)
- Gutapol
- Pinamula
- Kiorao
- Kisawa
- Labuagon
- Magsaysay
- Marapangi
- Mascariñas
- Natulongan
- New Kidapawan
- Old Kibawe
- Romagooc
- Sampaguita
- Sanipon
- Spring
- Talahiron
- Tumaras
- West Kibawe (Pob.)
- Bukang Liwayway
- Palma
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bukidnon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bukidnon". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Kabacan, Cotabato
Ti Kabacan ket maysa a primera klase nga ili iti probinsia ti Cotabato iti Filipinas.
Dagiti baranggay[urnosen | urnosen ti taudan]
Ti Kabacan ket nabingbingay a politikal iti 24 a barbaranggay.[2]
- Aringay
- Bangilan
- Bannawag
- Buluan
- Cuyapon
- Dagupan
- Katidtuan
- Kayaga
- Kilagasan
- Magatos
- Malamote
- Malanduague
- Nanga-an
- Osias
- Paatan Lower
- Paatan Upper
- Pedtad
- Pisan
- Poblacion
- Salapungan
- Sanggadong
- Simbuhay
- Simone
- Tamped
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cotabato". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cotabato". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Plantilia:Pp-plantilia
Daytoy ket ti pakdaar ti salaknib ti {{pp-plantilia}} .
Daytoy ket maus-usar kadagiti nasalakniban a plantilia ken kadagiti nasalakniban a panid ti ladawan.
Daytoy a plantilia ket saan nga agparang kadagiti panid a saan a nasalakniban, imbes ket agireporta kadagiti biddut. Pangngaasi a laglagipen a dagiti laeng administrador ti makasalaknib kadagiti panid, daytoy a plantilia ket agibaga laeng ti pannakasalaknib a kasasaad ti maysa a panid.
Daytoy a plantilia ket saan a manual a maikabkabil kadgiti panid ti plantilia, gapu ta daytoy ket automatiko nga ikarkarga babaen ti plantilia ti {{Dokumentasion}} kadagiti nasalakniban a panid ti plantilia. Dagiti nasalakniban a plantilia (napno wenno bassit laeng) ket nasken nga adda dagiti dokumentasion nga subpanid (/dok) tapno ti aniaman nga agur-urnos ket mabalinda a pabaruen ti dokumentasion, dagti kategoria ken silpo ti interwiki ti plantilia. Kitaen ti panagdokumentasion ti plantilia para iti ad-adu pay a paammo.
Daytoy a plantilia ket automatikona a duktalan ti agpang ti salaknib ti panagurnos (bassit wenno napno) iti maysa a panid, ken no adda ti maysa a plantilia wenno panid ti ladawan, ken baliwanna ti langa ken ti pannakaikategoria ti panid.
- Usaren ti
{{pp-plantilia}}para iti kadawyan a langa (bassit nga ikono dita ngato).
- Usaren ti
{{pp-plantilia|small=no}}para iti dakkel a kahon ti mensahe. Kadagiti panid ti laawan mangidiaya kami nga usaren ti dakkel a kahon. (Nasken pay a nasayaat nga inayon ti {{nocommons}} a kahon kadagiti nasalakniban a panid ti ladawan, tapno maipalagip kadagiti tattao a ti ladawan ket nasken a saan nga ikkaten urayno adda sabali a kopia idiay Commons.)
No ti {{pp-plantilia}} ket mainayon iti nasalakniban a plantilia, nasken nga ikabil ti uneg ti
...  nga etiketa (no saan,daytoy ket agparang kadagiti amin a panid a nakausaran daytoy a plantilia, a daytoy ket pagbanagan dagiti biddut a mensahe). Kadagiti panid ti ladawan ti etiketa ti   ket saan a nasken.
Kitaen pay
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Torre Eiffel
Ti Torre Eiffel (Pranses: La Tour Eiffel, [tuʁ ɛfɛl]) ket maysa a landok a torre a mabirukan idiay Champ de Mars idiay Paris, nanaganan daytoy kenni inhenniero Gustave Eiffel, a tikompanian aket isu ti nagdaremden ken nanngbangon ti torre. Daytoy ket nabangon idi 1889 a kas pastrekan nga arko iti 1889 a Piesta ti Lubong, daytoy ketnagbalinen a sangalubongan ken kultural a simbolo ti Pransia ken maysa kadagiti mabigbigan nga estruktura iti lubong. Ti torre ket isu ti katayagan nga estruktura idiay Paris[1] ken ti kaaduan a nabisbisita a mabayadan a monumento tii lubong; 7.1 a riwiriw a tattao ti kimmalay-at iti daytoy idi 2011. Ti obserbatori ti maikatlo a lessad ket adda iti 279.11 m (915.7 ft) ti kangatuan a mastrekan ti publiko iti Kappon ti Europa. Ti torre ket nakagun-od ti 250 a riwriw a bisitana idi 2010.
Ti torre ket agtakderr ti katayag iti324 metro (1,063 ft) , agarup nga isu met laeng a katayag ti pasdek nga adda ti kadsaaran iti 81. Idi las-ud ti pannakabangonna, ti Toore Eiffel ket nalabsanna ti Monunento Washington tapno mangala ti titulo iti katayagan nga estruktura nga inramid ti tao iti lubong; ti Torre Eiffel ket isu ti nangtengngel daytoy a titulo para kadagiti napalabas a 41 a tawtawen, aginggana idi nabangon ti Pasdek Chrysler idiay Siudad ti New York idi 1930. Gapu ti pannakanayon ti antena ti tuktok ti Torre Eiffel idi1957, daytoy ket nataytayagen ngem ti Pasdek Chrysler babaen ti 17 kadkadapan (5.2 m). No saan amairaman dagiti panangirangarang nga antena, daytoy ket isu ti maikadua a katayagan nga estruktura idiay Pransia, kalpasan ti Millau Viaduct.
Ti torre ket addaan ti tallo a kadsaaran para kadagiti agbisbista. Dagiti biliete ket mabalin a magatang para iti panagkalay-at, babaen dagiti agdan wenno makina a pangipangato, kadagiti umuna ken maikadua a kadsaaran. Ti pannagna manipud ti baba a kadsaaran aginggana ti umuna a kadsaaran ket sumurok a 300 a tuktukad, ken ti pay pannagna manipud ti umuna aaginggan ti maikadua a kadsaaran. Ti maikatlo ken kangatuan a kadsaaran ket mastrekan laeng babaen kadagiti panagawit nga agdan ngem kadawyan dagitoy a narikpan iti publiko. Adda met dagiti panganan kadagiti umuna ken maikadua a kadsaaran.
Dagiti nagibasaran[urnosen | urnosen ti taudan]
- ^ "Ti Torre Eiffel a kas maysa a monumento ti Lubong" (iti (Pranses)). Tour-eiffel.fr. 2 Abril 1996. Naala idi 24 Mayo 2010.
Dagiti silpo ti ruar[urnosen | urnosen ti taudan]
- Midia a mainaig iti Torre Eiffel iti Wikimedia Commons
- Opisial a website ti Torre Eiffel (Pranses)
- Opisial a website ti Torre Eiffel (Ingles)